text:
Return
Facebook
Zip File
OWANGE GGWE OMWANA OW’OMWOYO!
Amagezi gensookera ddala okukuwa, ge gano: Beeranga n’omutima omulongoofu, ogw’ekisa era omusanyufu, bwe butyo obubwo bubeere obwakabaka obwedda obutayonooneka era obw’enkalakkalira.
OWANGE GGWE OMWANA OW’OMWOYO!
Kyensingira ddala okwagala mu bintu byonna mu maaso Gange bwe bwenkanya; tobuvangako oba nga onjagala, era tobusuuliriranga bwentyo ndyoke nkwesigenga. Olw’obuyambi bwabwo onoolabisanga amaaso go gennyini so sikulabira mu maaso ga balala; era onootegeeranga mu magezi go ggwe so si mu magezi ga muliraanwa wo. Fumiitiriza nnyo ensonga eno mu mmeeme yo, nga bwe kikusaanira okubeera. Ddala ddala Obwenkanya kye Kirabo Kyange gy’oli era ke kabonero ak’ekisa eky’okwagala Kwange. Noolwekyo kyekalirizenga.
OWANGE GGWE OMWANA W’OMUNTU!
Nga Neekwekedde ddala mu mirembe egy’edda ennyo kasookedde Mbaawo, era ne mubiseera eby’edda eby’okubeerawo Kwange okutaggwaawo, Nnamanya okwagala Kwange gyoli, bwentyo Nenkutonda, Nenkussaako ekifaananyi Kyange era Nenkubikkulira obulungi Bwange.
OWANGE GGWE OMWANA W’OMUNTU!
Nnayagala otondebwe, bwentyo Nenkutonda, n'olwekyo osaana okunjagala Nze, ndyoke njatule erinnya lyo era nzijuze omwoyo gwo n’omukka ogw’obulamu.
OWANGE GGWE OMWANA W’OBULAMU!
Njagala Nze, Nange ndyoke nkwagale. Singa Nze tonjagala, okwagala kwange tekulina ngeri yonna gye kuyinza kukutuukako. Kino kimanyire ddala, owange ggwe omuddu.
OWANGE GGWE OMWANA W’OBULAMU!
Okwagala Kwange ly’eggulu lyo; amaka go agomuggulu, kwe kukomawo nate Nze gyembeera. Yingira eyo era tolwa n’akatono. Kino kye kyakuteekerwa mu Bwakabaka Bwaffe obwomuggulu era mu ttwale Lyaffe erigulumizibwa.
OWANGE GGWE OMWANA W’OMUNTU!
Oba nga onjagala, tewerowoozaako; era oba nga onoonya essanyu Lyange, tofa kuliryo; bw’otyo olyoke ofiire mu Nze era Nange Mbeerenga muggwe emirembe gyonna.
OWANGE GGWE OMWANA W’OMWOYO!
Toyinza kuba na mirembe wabula nga weerekerezza byonna n’okomawo Gyendi; kubanga kikugwanira okwenyumiririzanga mu linnya Lyange, so si mu liryo, okumpa Nze obwesige bwo so si ggwe okubwesigaliza; kubanga Njagala Nze njagalibwe Nzekka okusinga ebirala byonna.
OWANGE GGWE OMWANA W’OBULAMU!
Okwagala Kwange kye kigo Kyange ekinywevu; oyo akiyingiramu abeera mu mirembe era nga akuumibwa; naye oyo akiddukamu alibulira ddala era n’azikirira.
OWANGE GGWE OMWANA W’EKIGAMBO!
Ggwe oli kigo Kyange ekinywevu; kale yingira mukyo olyoke oberenga mu mirembe. Okwagala Kwange kuli mu ggwe, kitegeerere ddala, bw’otyo olyoke onsange Nze nga Ndi kumpi naawe.
OWANGE GGWE OMWANA W’OBULAMU!
Ggwe oli tabaaza Yange era n’obutangaavu Bwange buli mu ggwe. Funa okwakaayakana kwo okuva mu Nze, era oleme kunoonya mulala yenna okuggyako Nze. Kubanga nakutondera mubugagga era ne nkuweera ddala emikisa Gyange gyonna.
OWANGE GGWE OMWANA W’OBULAMU!
Nakukola n’emikono egy’obuyinza era Nenkutonda n’engalo ez’amaanyi; era mu ggwe Nassaamu ennono y’omusana Gwange. Omusana ogwo gukumatizenga era tonoonyanga kirala kyonna, kubanga emirimu Gyange mituukirivu era n’ekiragiro Kyange kikusiba. Tokyebuuzanga yadde okukibuusabuusa.
OWANGE GGWE OMWANA W’OMWOYO!
Nakutonda ng'oli mugagga; lwaki wefeebya ne weyavuwaza? Nakutonda ng’oli wa kitiibwa, kale lwaki weefeebya? Nakutonda nga nsinziira mu nnono yennyini eya magezi n’okumanya, lwaki ate onoonya okumanya okuva eri abalala abatali Nze? Nakubumba mu bbumba ery’okwagala, oyinza otya ate okwefulukuta n’omulala? Weekebere, olyoke ondabe nga Nnyimiridde mu ggwe, n’amaanyi, n’obuyinza era n’okwemalirira.
OWANGE GGWE OMWANA W’OMUNTU!
Ggwe oli bwakabaka Bwange era obwakabaka Bwange tebuggwaawo, kale kiki ekikuleetera okutya nti ogenda kusaanawo? Ggwe oli musana Gwange, era omusana Gwange tegugenda kuzikira; kale ekikutiisa kiki nti guliggwaawo? Ggwe oli kitiibwa Kyange era ekitiibwa Kyange tekisiiwuuka. Ggwe oli kyambalo Kyange era ekyambalo Kyange tekigenda kukaddiwa. Kale beeranga mu kwagala kwo gyendi, bwotyo osobole okunsisinkana mu Bwakabaka obw’ekitiibwa.
OWANGE GGWE OMWANA W’EKIGAMBO!
Kyusiza amaaso go eri Agange era osuule ebirala byonna okuggyako Nze; kubanga obufuzi Bwange bwankalakkalira era n’obwakabaka Bwange tebuggwaawo. Singa onoonya omulala atali Nze, laba, singa onnoonyereza mu nsi yonna ebiseera byonna, okunoonya kwo kuligwa butaka.
OWANGE GGWE OMWANA W’EKITANGAALA!
Weerabire byonna okuggyako Nze era yogeranga n’omwoyo Gwange; eno ye nnono y'ekiragiro Kyange, n’olwekyo gigobererenga.
OWANGE GGWE OMWANA W’ OMUNTU!
Beera mumativu eri Nze era tonoonyanga mulala. Kubanga teri mulala ayinza kukumatiza okuggyako Nze.
OWANGE GGWE OMWANA W’OMWOYO!
Tonsabanga ekyo kyetutakwagaliza, bwekityo ekyo kyetukuwadde kikumalenga, kubanga kino kye ky’okukugasa, bwe kinaabanga kikumatizza.
OWANGE GGWE OMWANA W’OKWOLESEBWA KW’EKYEWUUNYO!
Nakufuuwamu omukka ogw’omwoyo Gwange bwotyo obeerenga muganzi Wange. Lwaki ondeseewo n’oganza omulala atali Nze?
OWANGE GGWE OMWANA W’OMWOYO!
Kye nkwagaza kinene, tekiyinza kwerabirwa. Ekisa Kyange gy’oli kingi, tekiyinza kukisibwa. Okwagala Kwange kukoze amaka gaakwo mu ggwe, tekuyinza kwekisa. Omusana Gwange ogwolesebwa muggwe teguyinza kubuutikirwa.
OWANGE GGWE OMWANA W’OMUNTU!
Nkuwanikidde ebibala ebisingira ddala obulungi ku muti ogw’ettendo ogwakaayakana, lwaki obyesambye n’olonda ebyo ebitali birungi nnyo? Komawo eri ekisinga okukusaanira ggwe mu bwakabaka obw’eggulu.
OWANGE GGWE OMWANA W’OMWOYO!
Nakutonda ng’oli mukungu, naye ggwe ne weefeebya. Kale golokokera mw’ekyo ekyakutonderwa.
OWANGE GGWE OMWANA W’OYO ASINGA BONNA!
Nkukoowola oyingire mu bulamu obw’olubeerera, naye ggwe onoonya ekyo ekiggwaawo. Kiki ekikuggye ku kye tukwagaliza ne weenoonyeza ekikyo ggwe?
OWANGE GGWE OMWANA W’OMUNTU!
Tosaanidde kuyisa awo wewandikomye oba okukaayaanira ekyo ekitakusaanira ggwe. Vuunama mu maaso g’obwenyi bwa Katonda wo, Mukama ow’amaanyi n’obuyinza.
OWANGE GGWE OMWANA W’OMWOYO!
Tokikinalanga ku mwavu, kubanga mukulembera mu kkubo lye, olwo ggwe ne nkutunuulira mu bubi bwo obw'ennaku ne nkutabulabula emirembe gyonna.
OWANGE GGWE OMWANNA W’OBULAMU!
Oyinza otya ggwe okwerabira ebisobyo byo ne weefulukutira mu bisobyo by’abalala ? Akola atyo Nze mukolimira.
OWANGE GGWE OMWANA W’OMUNTU!
Tosiinyanga ku bibi by'abalala so naawe nga okyali mwonoonyi. Bwe kalikutanda n'osukka emikugiro gy'ekiragiro kino, naawe olikolimirwa, era ku kino Nze nkiwaako obujulizi.
OWANGE GGWE OMWANA W’OMWOYO!
Tegeera kino eky’Amazima: Nti oyo akubiriza abalala okuba ab’amazima ate ye n’akola ebitasaana, si Wange, newaakubadde akozesa erinnya Lyange.
OWANGE GGWE OMWANA W’OBULAMU!
Toyagalizanga muntu yenna ekyo ggwe ky’otandyeyagalizza, era toyogeranga ekyo ggwe ky’otoyagala kukwogerwako: Kino kiragiro Kyange gy’oli, kikwaatenga.
OWANGE GGWE OMWANA W’OMUNTU!
Tommanga muweereza wange kintu kyonna, singa akikusabye, kubanga obwanga bwe, bwe Bwange: Nkwatirwanga ensonyi.
OWANGE GGWE OMWANA W’OBULAMU!
Weekeberenga buli lunaku nga tonnayitibwa kwennyonnyolako, kubanga okufa okutalangiriddwa kulikujjira era ggwe oliyitibwa okunnyonnyola ebikolwa byo.
OWANGE GGWE OMWANA W’OYO ASINGA BONNA!
Nfudde walumbe okuba omubaka ow’essanyu gy’oli. Kale okungubagira ki? Nnakola ekitangaala okumulisa ekitiibwa kyakyo ku ggwe, kale lwaki okyekweka?
OWANGE GGWE OMWANA W’OMWOYO!
N’amawulire g'ekitangaala ag'essanyu nkuwenyezzaako: jaguza! Nkuyita ojje mu Mbuga Entukuvu. Tuulanga mu Mbuga eyo olyoke obeerenga mu mirembe egy’olubeerera.
OWANGE GGWE OMWANA W’OMWOYO!
Omwoyo ogw’obutukuvu gukuleetera amawulire ag'essanyu ag'okuddiŋŋana nate; kale okungubagira ki? Omwoyo ogw’amaanyi gukunywereza mu nzikiriza Ye; lwaki weekisa? Omusana ogw’amaaso Ge gukukulembera; oyinza otya okubula?
OWANGE GGWE OMWANA W’OMUNTU!
Tonakuwala okuggyako nga oli wala naffe. Tojaguza wabula nga osembera era nga okomawo eri Ffe.
OWANGE GGWE OMWANA W’OMUNTU!
Jaguliza mu ssanyu ly’emmeeme yo, bw’otyo olyoke obeere asaanira okunsisinkana n’okwolesa obulungi Bwange.
OWANGE GGWE OMWANA W’OMUNTU!
Teweyambulanga kyambalo Kyange ekinekaanekana era teweefirizanga mugabo gwo okuva mu luzzi Lwange olw’ettendo, ennyonta ereme okukuluma ennaku zonna.
OWANGE GGWE OMWANA W'OBULAMU!
Tambuliranga mu mateeka Gange olw’okwagala Nze era weerekerezenga ebyo by’oyagala onoonye essanyu Lyange.
OWANGE GGWE OMWANA W’OMUNTU!
Tolagajjaliranga biragiro Byange obanga oyagala obulungi Bwange, era teweerabiranga kubuulirira Kwange osobole okutuuka mu ssanyu Lyange eddungi.
OWANGE GGWE OMWANA W’OMUNTU!
Singa osobola okufuumuuka emisinde emingi mu bbanga era n’oyita mu bwengula bw’eggulu, naye era tewandifunye kiwummulo wabula nga ogondedde ekiragiro Kyaffe era n’okwetoowaliza mu maaso Gaffe.
OWANGE GGWE OMWANA W’OMUNTU!
Gulumizanga enzikiriza Yange bwentyo Nsobole okukubikkulira ebyama by’obukulu Bwange era n’okukwakiza omusana ogw’emirembe n’emirembe.
OWANGE GGWE OMWANA W’OMUNTU!
Weetoowalizenga mu maaso Gange, bwentyo ndyoke nkukyalirenga n’ekisa. Golokoka oyambe enzikiriza Yange okubuna, awo nno ng’okyali ku nsi osobole okufuna obuwanguzi.
OWANGE GGWE OMWAMA W'OBULAMU!
Yatulanga Erinnya Lyange ku nsi Yange, olwo nno Nange nkujjukire mu gulu Lyange, kale amaaso Gange n’agago gafune ekiwummulo.
OWANGE GGWE OMWANA WA NNAMULONDO!
Amatu go ge matu Gange, gawulizenga. Amaaso go ge maaso Gange, galabisenga, bwotyo munda mu mmeeme yo osobole okuwa obujulirwa ku butukuva Bwange obugulumizibwa, era Nange munda Yange mpenga obujulirwa ku kifo kyo ekya waggulu.
OWANGE GGWE OMWAMA W’OBULAMU!
Noonyanga okufa kw’omujulizi mu kkubo Lyange, essanyu Lyange likumalenga era weebazenga, olw’ekyo kyenkutegekedde, bw’otyo osobole okuwummulira wansi w’entebe Yange ey’obutukuvu, eri emabega wa weema ey’ekitiibwa.
OWANGE GGWE OMWANA W’OMUNTU!
Lowooza nnyo era wefumiitirize. Weegomba kufiira mu kiriri kyo oba okuyiwa omusaayi gw’obulamu bwo mu nfuufu, okuba omujulizi mu kkubo Lyange, awo olyoke ofuuke Omubaka ow’ebiragiro Byange era ayolesa omusana Gwange mu lusuku olusingira ddala obutukuvu? Salawo n’amagezi, owange ggwe omuddu!
OWANGE GGWE OMWANA W’OMUNTU!
Ku lw’obulungi bwange! Okusiiga enviiri zo n’ettondo ly’omusaayi gwo, kikulu nnyo mu maaso Gange okusinga okutondebwa kw’ensi n’ekitangaala ky’ensi zombi. Noolwekyo, lafuubana nnyo okutuuka ku kino, Owange ggwe omuddu!
OWANGE GGWE OMWANA W’OMUNTU!
Ku buli kintu wabaawo akabonero. Akabonero k’okwagala kabeera kunywerera wansi w’ebiragiro Byange wamu n’obugumiikiriza wansi w’okugezesa Kwange.
OWANGE GGWE OMWANA W’OMUNTU!
Ow’omukwano ow’amazima ayaayaanira nnyo okubonaabona n’afaanana nga omujeemu ayaayaanira okusonyiyibwa, era nga omwonoonyi bw’ayaayaanira okusaasirwa.
OWANGE GGWE OMWANA W’OMUNTU!
Oba nga obuyinike tebukutuuseeko mu kkubo Lyange, oyinza otya okutambulira mu makubo g'abo abanyweredde ku Nze byenjagala? Singa tofuna kubonaabona olw’okwegomba okunsisinkana, olifuna otya omusana mu kwagala obulungi Bwange?
OWANGE GGWE OMWANA W’OMUNTU!
Obuyinike Bwange bukuumi Bwange, kungulu bulinga kibonerezo, naye munda musana n’ekisa. Weeyune okubutuukamu olyoke ofuuke omusana ogw’oluberera, era n’omwoyo ogw’enkalakkalira. Kino kye kiragiro Kyange kye nkuwa ggwe, kigobererenga.
OWANGE GGWE OMWANA W’OMUNTU!
Bw’ogaggawalanga, tojaguzanga, era okufeeba bwe kukutuukangako, tonyikaalanga, kubanga byombi birisaanawo, ne bibulirawo ddala.
OWANGE GGWE OMWANA W’OBULAMU!
Bw’oyavuwalanga, tonakuwalanga, kuba ekiseera kirituuka Mukama w’obugagga alikukyalira. Totyanga kufeebezebwa, kubanga luliba lumu ekitiibwa ne kikubuutikira.
OWANGE GGWE OMWANA W'OBULAMU!
Singa emmeeme yo yeekwata ku bwakabaka obutakoma era obutaggwawo,era ne ku bulamu obw’eddanedda obw’olubeerera, weerekereze obwakabaka buno obuggwawo era obuyita oluwunguko.
OWANGE GGWE OMWANA W’OBULAMU!
Teweemaliranga mu bintu by'ensi eno, kubanga n’omuliro Tugezesa zaabu, ate ne zaabu Tukema abaddu Baffe.
OWANGE GGWE OMWANA W’OMUNTU!
Ggwe weegomba zaabu naye Nze njagala omwewale. Gwe weerowooza nti oli mugagga nga omulina, ate Nze ndaba obugagga bwo mu butukuvu bwo nga zaabu taliimu. Ndayira obulamu Bwange! Kuno kwe kumanya Kwange, ate ggwe okwo kwekulowooza kwo okutaliimu; ekkubo Lyange liyinza litya okukkiriziganya n’eriryo?
OWANGE GGWE OMWANA W’OMUNTU!
Obugagga Bwange bugabirenga abaavu Bange, awo nno mu ggulu olyoke ofunenga eby’obuggaga okuva mu materekero g’ebyo ebitasiiwuuka era n’ebyobugagga eby’ettendo eritaggwawo. Naye ndayira obulamu Bwange! Okuwaayo omwoyo gwo kintu kya kitiibwa nnyo singa osobola okulaba n'eriiso Lyange.
OWANGE GGWE OMWANA W’OMUNTU!
Yeekaalu y’obulamu ye nnamulondo Yange; girongoose eveemu ebirala byonna, olwo mu yo Ndyoke nsimbeemu amakanda era mu yo Ndyoke mbeeranga omwo.
OWANGE GGWE OMWANA W'OBULAMU!
Omutima gwo ge maka Gange; gutukuze nguyingiremu. Omwoyo gwo kye kifo Kyange mwe mbikkulirwa, gulongoose ku lw’okwolesebwa Kwange.
OWANGE GGWE OMWANA W’OMUNTU!
Teeka omukono gwo mu kwagala n'obukuumi Bwange, olwo Ndyoke ntumbiire waggulu wo, nga mmasamasa era nga njakaayakana.
OWANGE GGWE OMWANA W’OMUNTU!
Yingira mu ggulu Lyange, bw’otyo olyoke ofune essanyu ly'okuddiŋŋana nate; era okuva ku kikompe eky’ekitiibwa ekitaggwawo, onywe omubisi ogusinga omulala gwonna.
OWANGE GGWE OMWANA W’OMUNTU!
Ennaku nnyingi zikuyiseeko nga weemalidde mu bitaliimu nsa. Olituusa wa okubongootera mu kitanda kyo? Zuukuka ove mu tulo, kubanga Enjuba erinnya waggulu ku ntikko yaayo mu ttuntu, esobole okukwakira n'ekitangaala ekirungi.
OWANGE GGWE OMWANA W’OMUNTU!
Ekitangaala kikwakidde okuva ku lukingiriza lw’Olusozi olutukuvu era n’omwoyo gw’okutangaazibwa gukuntira mu Sinai w’omutima gwo. Noolwekyo weesumulule okuva mu kantuntunu w'ebirowoozo ebitaliimu nsa olwo olyoke oyingire mu lubiri Lwange, kale bwotyo onoosaanira obulamu obutaggwaawo era ogwanire okunsisinkana. Olwo nno okufa kunaalemanga okukutuukako, yadde obukoowu oba emiteeru.
OWANGE GGWE OMWANA W’OMUNTU!
Obutaggwawo Bwange nabwetondera, Nze mbukutondedde ggwe. Bufuule ekyambalo ky’omubiri gwo. Obumu Bwange bukugu bwa mikono Gyange; mbutaddewo Nze ku lulwo; bwagalenga bulijjo, bwotyo osobole okubeera eri emirembe gyonna okubikkulirwa Kwange okw'olubeerera.
OWANGE GGWE OMWANA W’OMUNTU!
Ekitiibwa Kyange ky’ekirabo Kyange gy’oli, era n’ettendo Lyange kabonero ka kusaasira Kwange gy'oli. Ekyo ekinsaanira teri n’omu alikitegeera, yadde omuntu yenna ayinza okukinnyonnyola. Ddala, mbikuumidde mu materekero Gange ag’ekyama era ne mu nkuluze z’ekiragiro Kyange, ng’akabonero ak’ekisa ky’okwagala Kwange eri abaddu Bange era n’okusaasira Kwange eri abantu Bange.
ABANGE MMWE ABAANA B’ENNONO ENTUKUVU ETERABIKA!
Muliziyizibwa okunjagala era n'emyoyo girisoberwa nga ginjogerako. Kubanga emmeeme teziyinza kumanya Nze yadde emitima Okumpa ekifo mu gyo.
OWANGE GGWE OMWANA OW'OBULUNGI!
Olw’omwoyo Gwange era n’okusiima Kwange! Olw’ekisa Kyange era ne ku lw'obulungi Bwange! Ebyo byonna bye nkubikulidde ggwe n’olulimi olw’obuyinza, era ne mbiwandiika ku lulwo n’akafumu akaamaanyi, byonna bibaddewo nga byesigamiziddwa ku busobozi bwo wamu n'okutegeera kwo, so si lwa mbeera Zange n’obuseeneekerevu bw’eddoboozi Lyange.
ABANGE MMWE ABAANA B’ABANTU!
Temumanyi lwaki mwenna Twabatonda okuva mu nfuufu y’emu? Nti muleme kwegulumiriza buli omu kumunne. Mulowoozenga ebbanga lyonna mu mmeeme zammwe engeri gye mwatondebwamu. Kubanga Tubatonze mwenna okuva mu bbumba lye limu, kibagwanidde nammwe okubeera nga omuntu omu, mutambule n’ebigere bye bimu, mulye n’omumwa gwe gumu era mubeere mu nsi y’emu, bwekityo nga kiviira ddala ku ntobo y’obulamu bwammwe, obubonero obulaga obumu wamu n’ennono y’obuteegwanyiza biryoke bibbulukukire mu mmwe. Okwo kwe kubuulirira Kwange abange mmwe abantu b’obutangaavu. Mugobererenga okubuulirira kuno bwe mutyo mulyoke mufune ekibala eky’obutukuvu ekiva ku muti ogw’ettendo n'ekitiibwa.
ABANGE MMWE ABAANA B’OMWOYO!
Mmwe muli Nkuluze Yange, kubanga mu mmwe nkuumiramu eby’obuggaga eby’ebyama Byange era n’amagezi ag’omuwendo omungi ag’okumanya Kwange. Mubikuumenga okuva eri abalabe mu baddu Bange era n’eri abatatya Katonda abali mu bantu Bange.
OWANGE GGWE OMWANA W’OYO EYEEBEEZAAWO YEKKA MU BWAKABAKA OBUBWE YEKKA!
Manya kino nti Nnafuuwa mu ggwe obuwoowo bwonna obw’obutukuvu, nkubikulidde mu bujjuvu ekigambo Kyange, ntuukirizza mu ggwe ekisa Kyange, era nkwagalizza ekyo Kyenneeyagaliza. Kale nno essanyu Lyange likumalenga era weebazenga Nze.
OWANGE GGWE OMWANA W’OMUNTU!
Wandiika ebyo byonna bye tukwolesezza ne bwino omutangaavu ku jjinja ly’omwoyo gwo. Singa kino tokisobola, kale kozesa bwino w’amazima g’omutima gwo. Kino bw’oba tosobola kukikola olwo nno nga owandiise bwino oyo omutwakavu ayiiriddwa mu kkubo Lyange. Kino kimpoomera okusingira ddala ebirala byonna, era omusana gwakyo gwakenga emirembe gyonna.
ABANGE MMWE ABANTU ABALINA EMMEEME EZ’OKUMANYA N’AMATU AG’OKUWULIRA!
Okukoowoola okusooka okw’Omwagalwa kwe kuno! Owange ggwe ennyonza ey’ekyewuunyo! Tobeera walala okuggyako mu lusuku olw’ebimuli ebya looza eby’omwoyo. Owange ggwe omubaka w’okwagala kwa Sulemani! Tonooonya buddukiro bulala okuggyako mu Sheba ey’omwagalwa ennyo, nate era Owange ggwe omwoyo ogwolubereera! Tobeera walala wonna okuggyako ku lusozi olw'obwesigwa. Eyo y'eri amaka go, singa oseeyeeyera ku biwaawaatiro by’omwoyo gwo okutuuka mu bwakabaka obutakoma, era n’ofubira ddala okutuuka ku ky’oluubirira.
OWANGE GGWE OMWANA W’OMWOYO!
Ekinyonyi kinoonya ekisu kyayo; ennyonza esikirizibwa obulungi bw’ekimuli kya looza; kale nga ebinyonyi ebyo, nga z’emmeeme z’abantu, ezeesiga ettaka ery’ekiseera obuseera, zibulidde wala nnyo okuva ku kisu kyazo eky’olubeerera, era n'amaaso gaazo zigakyusiriza ku nnyanja ey’obutafaayo zisubiddwa ekitiibwa eky’Obwakatonda. Kitalo! Nga kyewuunyisa wamu n’okukwasa ennaku; laba ku lw’akakopo ak’amazzi, bakubye amabega ennyanja ezibimba ez’Oyo Ali Waggulu Ennyo, era ne beesambira ddala ekifo ekisinga okwakaayakana ekiri ku lukungirizi lw’eggulu.
OWANGE GGWE OW’OMUKWANO!
Mu lusuku lw’omutima gwo, tosimbamu kirala kyonna wabula ebimuli bya looza eby’okwagala, era okuva ku luyimba olw’omukwano n’okwegomba, tota ekyo ky’okutte. Kuumiranga ddala omukwano ogw’abatuukirivu era weggyireko ddala omukwano gw’abo abatatya Katonda.
OWANGE GGWE OMWANA W’OBWENKANYA!
Luddawa eyo oyo alina gw'ayagala gy’ayinza okugenda okuggyako mu nsi eri omwagalwa we? Era ani anoonya n’awummulira ewala okuva eri ekyo emmeeme ye ky’eyagala? Eri ow’omukwano ow’amazima, okuddiŋŋana naye bwe bulamu, ate okwawukana kwe kufa. Mu meeme ye temuli bugumiikiriza era n’omutima gwe tegulina mirembe. Yandiwaddeyo obulamu bw’abantu nkumi na nkumi n’eyeeyuna muganziwe gy’abeera.
OWANGE GGWE OMWANA W’ENFUUFU!
Ddala ddala nkugamba nti mu bantu bonna oyo asingira ddala obutassaayo mwoyo y’oyo amala gawakanawakana, omulagajjavu, nga aluubirira okukikinala ku muganda we. Gamba: Ab’oluganda, mukole ebikolwa, so si bigambo bugambo, bye biba bibeera ebyambalo byammwe.
OWANGE GGWE OMWANA W’ENSI!
Manyira ddala kino nti omutima oguba gukyasigazizaamu ettondo ly’obuggya, tegugenda kutuuka mu bwakabaka Bwange obwenkalakkalira, yadde okunuusa ku mukka ogw’akawoowo ogw’obutukuvu oguva mu bwakabaka Bwange obw’obutuukirivu.
OWANGE GGWE OMWANA W’OKWAGALA!
Okyabulako katono okutuuka ku ntikko ey’ettendo eri waggulu, era n’okuva ku muti ogwomuggulu ogw’okwagala. Kale sembera mu maaso ekigere kimu era bw’oneeyongera okusembera mu bwakabaka obutaggwaawo, olwo onooyingira mu weema ey’emirembe n’emirembe. Kale nno tega okutu eri ebyo ebibikuliddwa Akafumu Akeekitiibwa.
OWANGE GGWE OMWANA W’EKITIIBWA!
Yanguwa mu kubbo ery’obutuukirivu, oyingire mu ggulu ly’okusseekimu Nange. Zigula omutima gwo nekajampuni w’omwoyo azigula, weeyunire embuga Yooyo Ali Waggulu Ennyo.
OWANGE GGWE EKISIIKIRIZE EKY’OLUWUNGUKO!
Va mu bifo ebibi eby’okubuusabuusa olinnye mw’ebyo ebya waggulu eby’okukkiriza n’okukakasa. Tunuza eriiso ery’amazima olyoke weekalirize Obulungi bwennyini obutabikiddwako era oyogerere waggulu nti: Mukama agulumizibwe asingira ddala abatonzi bonna obulungi!
OWANGE GGWE OMWANA OW’OKWEGOMBA!
Wuliriza kino: Eriiso ery’omubiri terigenda kumanya Katonda ataggwaawo, yadde omutima omwonoonyi okujaguliza mu kintu kyonna okuggyako ekyo ekitalina bulamu. Kubanga ebifaanagana binoonyagana era bisanyukira mu bibinja mwe bifaanaganira.
OWANGE GGWE OMWANA W’ENFUUFU!
Zibiriza amaaso go bw’otyo osobole okulaba obulungi Bwange; ziba amatu go, bw’otyo osobole okuwuliriza oluyimba oluseeneekerevu mu ddoboozi Lyange; wejjeemu ebyo byonna bye wayiga, awo nno osobole okugabana ku magezi Agange; era weetukulize ddala okuva ku by’obugagga, bw’otyo osobole okufuna omugabo ogw’enkalakkalira okuva ku nnyanja ey’obuggaga Bwange obutaggwaawo. Ziba amaaso go eri ebirala byonna okuggyako obulungi Bwange; ziba amatu go eri ebirala byonna okuggyako ekigambo Kyange; weerabire eby’okuyiga ebirala byonna okuggyako okumanya Nze; awo nno, olw’okulaba okulungi, omutima omulongoofu n’okutu okuwuliriza, olyoke osobole okuyingira mu luggya olw’Obutukuvu Bwange.
OWANGE GGWE OMUNTU ALABA EBY’OKUNGULU N’EBYOMUNDA!
Zibiriza eriiso erimu ate otunuze eddala. Zibiriza eryo eriraba eby’ensi n’ebyo byonna ebigirimu, ate otunuze eddala eri obulungi obutukuvu obutenderezebwa obw’Omwagalwa.
ABANGE MMWE ABAANA BANGE!
Ntya nti singa mulisubwa okuwulira eddoboozi ly’ejjiba ery’omu ggulu, mmwe mulisaanawo mu ddubi ery’okubulira ddala, era nga temutunuudde na ku bulungi bw’ekimuli kya looza mulidda mu mazzi ne mu bbumba.
ABANGE AB’EMIKWANO!
Temuleka ttayo obulungi obwenkalakkalira, ne mudda kw’obwo obuteekwa okuggwaawo, era okwagala kwammwe temukuteeka mu nsi eno ey’enfuufu eggwaawo.
OWANGE GGWE OMWANA W’OMWOYO!
Ekiseera kijja, ennyonza ey’obutukuvu weetalisobolera kubikkula byama ebyekusifu, era mwenna mulisigala ttayo nga temuwulidde luyimba olutukuvu n’eddoboozi eriva mu ggulu.
OWANGE GGWE ENNONO Y’OBULAGAJJAVU!
Ennimi z’okubikkulirwa nkuyanja zonna zizuula eby’ekusifu mu lulimu lumu, era ebyama ebyakisibwa nkuyanja bibikkulwa mu luyimba lumu; naye kitalo, teri kutu kuwuliriza, wadde emmeeme okutegeera.
ABANGE MMWE ABANYWANYI!
Emiryango egigenda mu kifo Ekitenkanika gigguddwawo era n’obubudamo obw’omwagalwa bunaaziddwa n’omusaayi gw’abo abamwagala, naye nno bonna okuggyako abatono ennyo, balekebwa bweru w’ekibuga ekitukuvu, era ne ku abo abatono ennyo, kusangiddwako baamunaganwa abalina emitima emirongoofu n’emyoyo emitukuvu.
ABANGE MMWE ABATUULA MU LUSUKU OLWOMUGGULU OLUGULUMIVU ENNYO!
Mulangirire eri abaana ab’essuubi nti, mu bwakabaka obw’obutukuvu obuli mu lusuku olw’omwoyo omutuukirivu, olusuku olupya lulabise nga lwetoolooddwa abatuuze ab’Obwakabaka obwomuggulu era n’abatuuze abatakyafa aboomulusuku olugulumizibwa. Mulafuubane nnyo, bwe mutyo mulyoke mutuuke mu kitiibwa ekyo, mulyoke mubikkule ebyama by’okwagala okuva mu mpewo z’ebimuli by'empewo era muyige n’ekyama Ekyobwakatonda n’amagezi agatagereka okuva mu bibala byalwo eby’olubeerera. Amaaso gaabo abatuukayo n’ababeera eyo gasanyusibbwa!
ABANGE MMWE MIKWANO GYANGE!
Mwerabidde amakya g’olunaku olw’amazima era olw’essanyu ery’ekitalo, mmwe bwe mwakuŋŋaanira mu maaso Gange mu bifo ebitukuvu era ebyawebwa omukisa wansi w’ekisiikirize ky’omuti ogw’obulamu, ogusimbiddwa mu lusuku olw’obutukuvu-bwonna? Mu kusamaalirira mwawuliriza nga njatula ebigambo bino ebisatu ebisingira ddala obutukuvu: Abange mmwe ab’emikwano! Temulondawo kugoberera byammwe bye mwagala ne muleka Ebyange, temwegombanga ekyo kye sibaagalizza, era temunsembereranga emitima egitaliimu bulamu, egyonoonese olw’okwegomba eby’ensi era n’okululunkana kwagyo. Singa muyinza okulongoosa emyoyo gyammwe, ku ssaawa eno yennyini, mwandijjukidde ekifo ekyo era n’ebikyetoloodde, era n’amazima g’ebyo bye Nnayogera gandiyolesebbwa mu mmwe mwenna.
Mu lunyiriri olwomunaana mu ezo ezisingira ddala obutukuvu, mu kiwandiiko ekyokutaano ekyomulusuku olutukuvu Agamba bw’ati:
ABANGE MMWE ABAGANDADDE NG'ABAFU KU KIGUGU EKY’OBULAGAJJAVU!
Emyaka mingi giyise era n’obulamu bwammwe obw’omuwendo ennyo buli kumpi kuggwaawo, naye tewali mwoyo wadde ogumu omulongoofu, oguvudde gye muli ogutuuse mu mpya zaffe ez’obutuukirivu. Newaakubadde mwebbise mu nnyanja ey’obutakkiriza, naye mwatula n’emimwa gyammwe enzikiriza emu ey'amazima eya Katonda. Oyo gwenkyawa, mwe gwe mwagala, ate n’omulabe wange mmwe gwe mufudde mukwano gwammwe. Olwo nno mmwe ne mulyoka mutambulira ku nsi Yange nga temulina kye mufaayo, wadde okulowooza nti ensi Yange ebakooye, era nga buli kimu ku yo, kibeesammula. Singa mwali muzibudde amaaso gammwe, mu mazima ddala, mwandyegombye obuyinike obungi ennyo, mu kifo eky’essanyu lino, era mwandirabye nga okufa kusinga obulamu buno.
OWANGE GGWE ENFUUFU EFUUMUUKA!
Neegomba nnyo okutabagana naawe naye ggwe toyinza kunneesiga. Ekitala eky’obujeemu bwo kitemyetemye omuti ogw’essuubi lyo. Ekiseera kyonna Ndi kumpi naawe, naye ggwe onneewalira ddala. Ekitiibwa ekitaseebengerera kye nakulondera, naye ggwe ne weeronderawo obuswavu obuyitiridde. Naye nga bwe wakyaliwo ebbanga, komawo, oleme okufiirwa omukisa gwo.
OWANGE GGWE OMWANA OW'OKWEGOMBA!
Abayivu n’abagezi balafuubanidde emyaka mingi naye ne balemwa okutuuka mu maaso g’Oyo ow’ekitiibwa ekisinga byonna. Bamaze obulamu bwabwe nga bamunoonya, naye nebatasobola kulaba bulungi bw’amaaso Ge. Naye ggwe nga tolafuubanye watuuka ku ky’ogenderera, era nga tonoonyezza wafuna ekyo ky’onoonya. Naye ate n’osigala nga weesumikidde ekyambalo eky’okwerowoozaako, bwe gatyo amaaso go ne gatalaba bulungi bw’Omwagalwa, wadde engalo zo okukwata ku mukugiro ogw’ekyambalo Kye. Mmwe abalina amaaso, mulabe era mwewuunye.
ABANGE MMWE ABATUULA MU KIBUGA KY’OKWAGALA!
Omuyaga ogw’obulabe gutaataaganyizza omusumba ow’olubeerera, era n’obulungi bw’Omuvubuka owoomuggulu bubikiddwa mu kizikiza eky’enfuufu. Omukulu mu bakabaka b’okwagala awalaganyizibbwa abantu abajoozi, era n’ejjiba ery’obutukuvu lisibiddwa mu kkomera mu njala ez’ebiwuugulu. Abo abatuula mu kifo ekigulumivu eky’ettendo, era n’eggye eryomuggulu bakuba ebiwoobe era bakungubaga, so nga mmwe mugandaalidde mu bwakabaka obw’obulagajjavu, era ne mwewaanawaana nga emikwano egy’amazima. Kale okulowooza kwammwe nga kwa butaliimu!
ABANGE MMWE ABASIRUSIRU SO NGA ATE MULINA ERINNYA ERIBAFUULA ABAGEZI!
Lwaki mwambala ekyambalo ky’abasumba so nga munda zammwe mufuuse emisege, nga muteega ekisibo Kyange? Mmwe era mulinga emmunyeenye, evaayo nga tebunasaasaana, so nga newankubadde erabika nga etemagana n’okwakaayakana ennyo, ewubisawubisa abatambuze abookukibuga Kyange n’ebatwala mu makubo ag’okubulira ddala.
ABANGE MMWE ABALABIKA NG’ABALUNGI SO NGA MUNDA MULI KAMBI!
Mmwe mufaanana ng’amazzi agateese naye nga gakaawa, agalabika ku ngulu nga malungi, naye nga bwe gakombwako Omukebezi omutukuvu, tewali, wadde ettondo, erikkirizibwa. Ddala okwaka kw’enjuba kutuuka mu ngeri y’emu ku nfuufu ne ku ndabirwamu, kyokka byombi ne byawukana mu kwakaayakana bwekulabikira mu byo, nga emunnyenye bwetefaanana ettaka: ddala enjawulo yaabyo tegeraageranyizika.
OWANGE GGWE MUKWANO GWANGE MU KIGAMBO!
Fumiitiriza nnyo okumala akaseera. Wali owuliddeko nti ow’omukwano n’omulabe banditudde mu mutima ogumu? Bw’otyo nno gobamu omulabe, ow’omukwano asobole okuyingira mu makaage Ye.
OWANGE GGWE OMWANA W’ENFUUFU!
Ebyo byonna ebiri mu ggulu ne ku nsi nabikukolera, okuggyako omutima gw’omuntu gwe nafuula ekifo ekyokubeeramu eky’obulungi Bwange n’ekitiibwa Kyange; naye ate waddira amaka Gange era obubudamo Bwange, n’obuwa omulala atali Nze, era buli oyo ayolesa obutuukirivu Bwange lwe yanoonyanga amakaage Ye, yasangangamu omugenyi era nga talina kifo kya kubeeramu, yeeyuniranga eri obubudamo bw’Omwagalwa. Newankubadde ebyo biri bityo, nakisa ekyama kyo era saayagala kukuswaza.
OWANGE GGWE ENNONO Y’OKWEGOMBA!
Emirundi mingi nga busaasaana Nvudde mu bifo eby’obwakabaka obutalabika ne Nzija ewuwo, era ne Nkusanga ku kiriri ky’obugayaavu nga weefulukuta n’abo abatali Nze Kennyini. Bwentyo, nga ekimyanso eky’omwoyo, Naddayo mu bwakabaka obutukuvu obwomuggulu era ne sikyogerako nga nzizeeyo eri emyoyo emitukuvu.
OWANGE GGWE OMWANA W’OMUKISA!
Okuva mu ttale eryereere, n’ebbumba ly’ekiragiro Kyange Nakutonda, era, ku lw’okugunjulwa kwo, Nkuteereddewo buli kintu mu bulamu wamu n’ennono y’ebitonde byonna. Bw’otyo nga tonnava mu lubuto lwa nnyoko, Nnakussizaawo ensulo bbiri ez’amata agatangalija, amaaso okukukuuma era n’emitima okukwagala.
Olwo’ekisa Kyange ekingi, wansi w’ekisiikirize ky’okusaasira Kwange Nnakulera, era Nnakukuuma olw’ennono ey’ekisa ky’okwagala Kwange.
Era ekigendererwa Kyange mu bino byonna, kyali nti ggwe osobole okutuuka mu bwakabaka Bwange obutaggwaawo olwo olyoke osaanire ebirabo Byange ebitalabika. Naye nno tewassaayo mwoyo, era bwe wakula, walagajjalira ebirabo Byange byonna ne weemalira mu birowoozo byo ebitaliimu, mu ngeri nti wafuukira ddala mwerabize, era akubye amabega emiryango gy’Oyo Owoomukwano n’olemera mu mbuga z’omulabe Wange.
OWANGE GGWE OMUDDU ASIBIDDWA ENJEGERE Z'ENSI!
Buli kakedde empewo ey’ekisa n’okwagala Kwange ekuntira gyoli, era n’ekusanga nga weebase emboleera mu kitanda eky’obutafaayo: Nga ekungubaga olw’akatyabaga k’olimu, eddayo gye yava.
OWANGE GGWE OMWANA W’ENSI!
Bw’oba nga oyagala okubeera Nange, tonoonya mulala atali Nze, era nga oyagala okulaba obulungi Bwange, zibiriza amaaso go eri eby’ensi n’ebyo byonna ebigirimu; kubanga okwagala Kwange n’okwagala kw’oyo omulala atali Nze, kale nga omuliro n’amazzi, tebiyinza kubeera wamu mu mutima ogumu.
OWANGE GGWE OMUGWIRA GWE NKWANYE!
Akataala ak’omutima gwo kakooleezebwa amaanyi g’omukono Gwange, tokazikiza na mpewo mbi ez’okwerowoozaako n’okwegomba. Ekiwonya endwadde zo zonna kwe kunzijukira Nze, ekyo tokyerabiranga. Fuula okwagala Kwange eky’obugagga bwo, era okikuumenga nga eriiso lyo n’obulamu bwo.
OWANGE GGWE MUGANDA WANGE!
Wuliriza ebigambo ebisanyusa eby’olulimi Lwange oluwoomerevu, era wekatankire amazzi amatukuvu agava mu mimwa Gyange egivaamu obuwoomerevu. Siga ensigo z’amagezi Gange amatukuvu mu ttaka eddongoofu ery’omutima gwo, era ozifukirire n’amazzi ag’obwesige, bw’atyo kitengejja ow’okumanya Kwange n’okutegeera, ameruke buto era atojjere mu kibuga ekitukuvu eky’omutima gwo.
ABANGE MMWE ABATUUZE MU LUSUKU LWANGE OLWOMUGGULU!
N’emikono gy’ekisa n’okwagala nnasimba mu lusuku olutukuvu olwomuggulu omuti omuto ogw’okwagala kwo n’omukwano era ne ngufukirira n’oluwandagirizze olulungi olw’ekisa Kyange ekirungi; kaakati nga ekiseera kyagwo eky’okubala ebibala bwe kituuse, lafuubana nnyo gulyoke gukuumibwe, era guleme okwokebwa n’omuliro ogw’okwegomba n’ebirowoozo ebibi.
ABANGE MIKWANO GYANGE!
Muzikize ettaala ey’obutamanya, era mukoleeze mu mmeeme zammwe omumuli ogw’olubeerera ogw’okuluŋŋamizibwa okutukuvu. Kubanga mu bbanga eritali ly’ewala, abakebezi b’abantu tebagenda kukkiriza kintu kirala kyonna mu maaso g’Oyo Asinzibwa, wabula ebyo ebisaanira era n’ebikolwa ebitukuvu ebitaliiko bbala.
OWANGE GGWE OMWANA W’ENFUUFU!
Abagezi beebo abatabaako kye boogera wabula nga balina ababawuliriza, era nga omuweereza bw’atawaayo kyakunywa okutuusa nga waliwo akyetaaga, era nga ow’omukwano bw’atayatula kyonna kiri mu mmeeme ye okutuusa nga alabye ku muganzi we. Bw’otyo nno bw’oba osiga ensigo ez’amagezi n’okutegeera mu ttaka eddungi ery’emmeeme yo, era ozikuume nga ozikisizza, okutuusa nga ebimuli eby’amagezi ag’obutukuvu bimeruse nga biva mu mutima so si mu ttosi oba mu bbumba.
Mu lunyiriri olusooka olw’Ebbaluwa Entukuvu, kiwulirwa era ne kiwandiikibwa, era ne munda w’obukuumi bwa weema entukuvu eya Katonda mukwekeddwamu:
OWANGE GGWE OMUDDU WANGE!
Tolekanga obwakabaka obw’oluberera olw’ekyo ekiggwaawo, era tosuulanga eri obwakabaka obw’eggulu olw’okwegomba eby’ensi. Guno gwe mugga gw’amazzi g’obulamu obutaggwaawo ogukulukuse nga guva mu luzzi olutakalira olw’akafumu aka Oyo Oweekisa; besiimye abo abaganywa.
OWANGE GGWE OMWANA W’OMWOYO!
Yasaayasa akaguli ko, mu ngeri y’emu nga akanyonyi ak’okwagala bwe katumbiira mu bwengula bw’obutuukirivu. Weeweereyo ddala, era ng’ojjuzibwa omwoyo gw’ekisa, beerenga mu Bwakabaka bwomuggulu ery’obutukuvu.
OWANGE GGWE EYAVA MU NFUUFU!
Tomatiranga n’obwangu obw’olunaku oluyitawo, era teweesubyanga ekiwuumulo eky’enkalakkalira. Towaanyisanga lusuku olw’essanyu ery’olubeerera n’entuumu y’ettaka ey’ensi eggwaawo. Va mu kkomera lyo oyambuke mu bifo ebirungi eby’eggulu, era nga ova mu kaguli ko ak’omubiri buuka mangu otuuke mu Lusuku lwa Katonda olutalabika.
OWANGE GGWE OMUDDU WANGE!
Weesumulule okuva mu njegere ez’ensi eno, era osumulule omwoyo gwo okuva mu kkomera ery’okwerowoozaako. Twala omukisa gwo, kubanga tegulidda nate gy’oli.
OWANGE GGWE OMWANA W’OMUZAANA WANGE!
Singa olaba obwakabaka obutagggwaawo, wandirafuubanye okuva mu nsi eno eggwaawo amangu. Naye okukukweka ekimu ate ne nkubikkulira ekirala ky’ekyama omuntu omulala yenna ky’atayinza kutegeera wabula abo abalongoofu mu mmeeme.
OWANGE GGWE OMUDDU WANGE!
Longoosa omutima gwo oguggyemu obukyayi, era nga guvuddemu obuggya, olyoke oyingire mu mpya entukuvu.
ABANGE MIKWANO GYANGE!
Mutambulirenga mu mpisa ennungi ezisanyusa ow'Omukwano, era mumanyire ddala nti essanyu Lye liri mu ssanyu ly’ebitonde Bye. Kwe kugamba nti: tewali n’omu asaana okuyingira mu nju ya munne okuggyako nga munne akisiima, wadde okukozesa eby’obuggaga bwe oba okwegomba ekimusanyusa ye okusinga ekisanyusa mukwano gwe, era mu ngeri yonna tasaana kwenoonyeza kya kusukkuluma okusinga munne. Kino mukirowoozeeko nnyo mmwe abategeera eby'omunda.
OWANGE GGWE MUKWANO GWA NAMULONDO YANGE!
Towuliriza kibi kyonna, era totunuulira kibi kyonna, teweefeebya wekka, yadde okussa ebikkowe oba okukaaba. Toyogera kibi kyonna, olyoke oleme ggwe okukiwulira nga kikwogeddwako, era togulumiza ebisobyo by’abalala bw’ebityo n’ebibyo bireme okulabika nga binene, era toyagalizanga mulala yenna kufeebezebwa, bwekutyo okufeeba okukwo kuleme okwanikibwa. Wangaala bw’otyo ennaku ez’obulamu bwo entono, ezitenkana akaseera akayita amangu, nga emmeeme yo teriiko kko, nga omutima gwo teguliiko bbala, nga ebiriwoozo byo birongoofu n’embeera y’obulamu bwo nga ntukuvu, bw’otyo nno nga oli wa ddembe era omumativu, olyoke ove mu mubiri guno ogufa, odde mw’ogwo ogw’omulusuku lwomuggulu era obeerenga mu Bwakabaka obutaggwaawo ennaku zonna.
KITALO! KITALO! ABANGE MMWE ABEEGOMBA AMASANYU G’ENSI!
Nga ekimyanso bwe kifuumuuka, nammwe bwemutyo mwefuumudde ne muyita kw’Oyo Omwagalwa, era ne mussa emitima gyammwe ku kulowooza ebibi. Mufukaamirira ebirowoozo byammwe ebitaliimu, ne mubiyita by’amazima. Mutunuulira eriggwa ne muliyita ekimuli. Omukka gwe mussa si mulongoofu, yadde empewo ey’okwegya ku by’ensi tefuumuuse ng’eva mu mitima gya mmwe. Musudde muguluka okubuulirira kw’Omwagalwa era ne mukusangulira ddala okuva mu kiwandiiko ky’emitima gyammwe, era okufaanana nga ensolo ezoomunsiko, mutambulatambula nga mwebulungulira mu birowoozo ebibi eby’okwegomba n'omululu.
ABANGE AB’OLUGANDA ABATAMBUZE!
Lwaki mugayaaliride okwogera ku Mwagalwa, ne mwewalira ddala okubeerawo Kwe okutukuvu? Ennono y’obubalagavu eri munda w’ekisenge ekitageraageranyizika, etuuziddwa ku namulondo ey’ekitiibwa, so nga mmwe muli mu kuwakana okutaliimu. Obuwoowo obusonsomola obw’obutuukirivu buwunyirizibwa era n’omukka ogw’omukisa gufuumuuka, so nga ate mmwe muli mu kubonyaabonyezebwa okubi era kino mukisubiddwa. Kitalo nnyo mmwe wamu n’abo abatambulira mu makubo gammwe era n’abo ababagoberera!
ABANGE MMWE ABAANA B’OKWEGOMBA!
Musuule eri ekyambalo ekitaliimu kitiibwa era mweyambulire ddala ekyambalo ky’okwekuluntaza.
Mu lunyiriri olwokusatu olw’enyiriri ezisingira ddala obutukuvu kyawandiikibwa, era ne kinywezebwa mu Kiwandiiko Ekitwakaavu n’akafumu k'Oyo atalabika kino mwe kyabikkulirwa:
ABANGE AB’OLUGANDA!
Mugumiikiriziganenga mwekka na mwekka, era temwagalanga bintu ebitasaana. Temwenyumiririzanga mu kitiibwa kyammwe, era temukwatibwanga nsonyi kufeebezebwa. Ku lw’obulungi Bwange! Nnatonda ebintu byonna okuva nu nfuufu, era mu nfuufu mwe ndibizza nate.
ABANGE MMWE ABAANA B’ENFUUFU!
Mubuulire abagagga okusinda kw’abanaku mumatumbibudde, sikulwa nga obutafaayo bubatwaala mu kkubo ery’okuzikirizibwa, ne baggibwako Omuti ogw' Obuggagga. Okuwa n’okugaba birabo Byange Nze Mwene; yeesiimye oyo eyeenaanise ekyambalo ky’ebitone Byange.
OWANGE GGWE ALABIRWAKO ENSIBUKO Y’OKWEGOMBA OKUBI!
Suulira ddala wala okwegomba okubi obeerenga omumativu; kubanga omwegombi bulijjo tamatira, naye oyo atalulunkana bulijjo y'ayagalibwa era n’atenderezebwa.
OWANGE GGWE MUTABANI W’OMUZAANA WANGE!
Teweeraliikiranga ng’oyavuwadde yadde okwesiga ennyo obugagga, kubanga obwavu bugobererwa obugagga, n’obugagga bugobererwa obwavu. Naye okuba omwavu mu byonna okuggyako mu Katonda kirabo kya muwendo mungi nnyo, togaya muwendo gubulimu kubanga oluvannyuma lwa byonna bulikufuula mugagga mu Katonda, era olwo n’olyoka otegeera amakulu ga bino, nti “Mu mazima mmwe baavu” era n’ebigambo ebitukuvu, nti “Katonda ye nannyini byonna” nga obudde obusaasaana bijja kuvaayo n’ekitangaala eky’amaanyi ku lukungirizi lw’emmeeme y’omwagalwa, era bikube omwo amaka gaabyo ku nnamulondo y’obugagga.
ABANGE MMWE ABAANA B’OBULAGAJJAVU N’OKWEGOMBA!
Mmwe mukkirizza omulabe wange okuyingira mu Nnyumba Yange ne mugobamu mukwano Gwange, kubanga munsikiza omukwano gw’omulala atali Nze mu mmeeme zammwe. Muwulirize owoomukwano ky’agamba muddeyo mu lusuku Lwe olwomuggulu. Emikwano egy’ensi, egyenoonyeza ebyagyo ku bwagyo, girabika nga egyagalana, so nga owoomukwano ow’amazima yabaagala era alibaagala mu mbeera yonna gye mubeeramu; mazima afunye ebibonoobono ebitabalika olw’okubaluŋŋamya. Tosuula bwesige eri Owoomukwano ng'Oyo, naye wabula weeyune okutuuka eri Ye. Bwetyo bw’eri enjuba y’ekigambo eky’amazima n’okukkiriza, erabikidde waggulu w’ebigambo by’okubikkulibwa kw’amannya gonna aga Mukama. Muggule amatu gammwe mulyoke muwulire ekigambo kya Katonda, Omuyambi mu kabi, Eyeebeezaawo-Yekka.
ABANGE MMWE ABENYUMIRIRIZA MU BUGAGGA OBUGGWAAWO!
Mumanyire ddala mu mazima nti obuggaga nkonge y’amaanyi wakati w’oyo anoonya n’ekyo ky’ayagala, ayagala n’omwagalwa we. Abaggaga, okuggyako abo ab’omunaganwa, tebagenda kutuuka mu mbuga y’okubeerawo Kwe, wadde okuyingira mu kibuga eky’okwewaayo n’okumatizibwa. Kale nno yeesiimye oyo omugagga ataziyizibwa buggaga bwe okuyingira mu Bwakabaka obw’enkalakkalira, yadde obugagga obwo okumuggyako obwakabaka obutakyukakyuka. Ku lw’elinnya Erisingira ddala Obukulu! Okumasamasa okw’omugagga alinga oyo kulimulisa abatuula mu ggulu nga enjuba bw’emulisa abantu abatuula mu nsi!
ABANGE MMWE ABAGAGGA KU NSI!
Abaavu abali mu mmwe buvunaanyizibwa Bwange; mulabirirenga abeesigwa Bange, era temwemalira ku ebyo byokka ebibasanyusa.
OWANGE GGWE OMWANA W’OKWEGOMBA!
Werongoose okuva mu bibi eby’obuggaga era nga weetoowazizza osembere mu bwakabaka obw’obwavu; awo nno okuva mu luzzi olw’ensulo ey’okweganyisa olyoke onywe omubisi ogw’obulamu obutaggwaawo.
OWANGE GGWE MWANA WANGE!
Okutambulira awamu n’abatatya Katonda kwongera obuyinike so nga okusseekimu n'abatukirivu kuzigula obutalagge ku mutima. Oyo anoonya okutabagana ne Katonda asaana atambulirenga wamu n’abaagalwa Be, n’oyo ayagala okuwulira ekigambo kya Katonda, asaana awulirizenga ebigambo by’abalonde Be.
OWANGE GGWE OMWANA W’ENFUUFU!
Wegenderezenga! Totambuliranga mu kkubo ly’omubi era tonoonyanga kutabagana naye, kubanga omukwano ogw’engeri eyo gukyusa obulungi bw’omutima ne gufuuka omuliro gw’obubi obutaggwaawo.
OWANGE GGWE OMWANA WOMUZAANA WANGE!
Obanga onoonya ekisa eky’omwoyo Omutukuvu, tabagananga n’omutuukirivu, kubanga ye anywedde ekikopo eky’obulamu obw’emirembe egitaggwaawo ekiwaniriddwa mu mikono Gyomutume atalifa, era okufaanana nga obudde bwennyini obukya bw’atyo bw’azuukiza era n’azza buggya emitima gy’abafu.
ABANGE MMWE ABATAFAAYO!
Temulowooza nti ebyama by’emitima gyammwe bikisiddwa, nedda, mumanyire ddala kino nti bisaliddwa mu nnukuta ennene ezirabika era ezeeraga olwatu mu maaso g’Omutukuvu.
ABANGE AB’EMIKWANO!
Ddala mbagamba nti buli kimu kye mukisizza mu mitima gyammwe kya lwatu gye tuli era kirabika ng’obudde obw’emisana, naye kubanga kikisiddwa kibeera kisa Kyaffe na kwagala Kwaffe, so si lwa kusaanira kwammwe.
OWANGE GGWE OMWANA W’OMUNTU!
Ettondo ly’omusulo oguva mu buziba bwenyanja ey’ekisa Kyange, ndimansudde ku bantu b’omu nsi, naye siraba n’omu alikyukidde, mu ngeri y’emu nga buli omu bweyeesammula omubisi omutukuvu ogw’obumu n’adda ku bikanja ebicuuma, era, nga yeesigulurira ku kakopo k’okufa, assizza ku bbali ekikompe eky’obulungi obutaggwaawo. Ekyenyinyalwa ennyo ye kye kimusanyusa.
OWANGE GGWE OMWANA W’ENFUUFU!
Toggya maaso go eri omubisi gw’Omwagalwa ow’olubeerera ogutenkanika buwoomi, togatunuuliza ebikanja ebicuuma era ebiggwawo. Weetwalire ekikompe eky’obulamu obutaggwawo nga okiggya mu mikono emitukuvu egy’Oyo akiwanirira, bwe gatyo amagezi gonna gabe gago, era olyoke osobolenga okuwulira eddoboozi ery’ekyama nga liyita okuva mu bifo ebitukuvu ebitalabika. Muleekaanire waggulu mmwe abalina essuubi ery’omuswaba. Lwaki muzize omubisi Gwange omutukuvu era ogutaggwaawo ne mudda ku mazzi agaggwaawo amangu?
ABANGE MMWE ABANTU B’ENSI!
Mutegeerere ddala nga obuyinike obutabangawo bubalondoola era nga okubonyaabonyezebwa okw’ekikangabwa kubalindiridde. Temuloowoozanga nti ebibi byammwe bye mukola bisanguddwa mu maaso Gange. Ku lw’Obulungi Bwange! Ebyo byonna bye mukola bisaliddwa n’akafumu Kange mu nnukuta ennene ku bipande eby’amayinja.
ABANGE MMWE ABANYUNYUNSI B’ENSI!
Mulekere awo ebikolwa by’obujoozi, kubanga neerayiridde obutasonyiwa kikolwa kyonna eky’omuntu ekitali kya bwenkanya. Eno ye Ndagaano Yange gye ntaddewo nga etteeka eritaavengawo mu biwandiiko ebikusike era gye ntaddeko envumbo Yange eyeekitiibwa.
ABANGE MMWE ABAJEEMU!
Obugumiikiriza Bwange bubawaze era n’okubonaabona Kwange okw’olutentezi kubafudde abalagajjavu, mu ngeri eyo mwongedde obukambwe bw’emisinde gy’okwegomba okubi nga embalaasi eri mu lutalo olugitwala mu kabi k’okuzikirira. Mulowooza nti sissaayo mwoyo oba nti sibimanyi bye mukola?
ABANGE MMWE ABAGWIRA!
Olulimi lwe natonda okunjatulanga Nze, temulujaajaamya n’ebyo ebiweebuula. Singa omuliro gw’okwelowoozako gukubugaanye, jjukiranga ensobi zo, so si ebisobyo by’ebitonde Byange, olwokubanga buli kinnoomu mu mmwe yeemanyi bulungi bw’ali okusinga bw’amanyi abalala.
ABANGE MMWE ABAANA AB’OKWEWULIRA!
Mumanyire ddala kino nti nga emmambya bweyakaayakana ku lukungirizi lw’eggulu ly’obutukirivu obw’olubeerera, ebyaama ebya ssetaani n’ebikolwa ebikolebwa mu nzikiza ey’ekiro biribikkulwa ne byanikwa mu lujjudde lw’abantu b’omunsi.
OWANGE GGWE OMUDDO OGUMERUKA OKUVA MU NFUUFU!
Lwaki emikono gyo egijonjobadde obukokkoliko tegisoose kukwata ku kyambalo kyo, era lwaki n’emmeeme yo ejjudde ebirowoozo ebibi eby’okwegomba n’omululu omubi elafuubana okusaba n’okuyingira mu bwakabaka Bwange obutukuvu? Muli wala nnyo ddala okuva kw’ekyo kye mwagala.
ABANGE MMWE ABAANA BA ADAMU!
Ebigambo ebitukuvu era ebirongoofu awamu n’ebikolwa ebirungi byambuka mu ggulu ettukuvu ery’ekitiibwa. Kola nnyo ebikolwa byo biryoke bikuŋŋuntibwemu enfuufu y’okwerowoozaako era n’obunnanfuusi, olyoke okwatirwe ekisa mu lubiri olw’ekitiibwa, kubanga mu kiseera ekitali ky’ewala abakebezi b’abantu, nga bali mu maaso g’Oyo Ayagalibwa-ennyo tebagenda kukkiriza kirala kyonna okuggyako empisa ennungi n’ebikolwa eby’obutuukirivu ebitaliimu bbala. Eno y’enjuba ey’amagezi n’ekyama ekitukuvu, eyakira ku lukungirizi lw’eggulu ly’ekyo Katonda ky’ayagala. Balina omukisa abakyukira gy'eri.
OWANGE GGWE OMWANA EYEEMALIDDE MU BY’ENSI!
Obwakabaka obw’obulamu busanyusa, singa obutuuseemu; obwakabaka obutaggwaawo bwa kitiibwa, singa ovudde mu nsi ey’okufa; essanyu ettukuvu liwoomerera singa onywedde ku ky’okunywa eky’ekyama okuva mu mikono gy’Omuvubuka ali waggulu awatukuvu. Bw’oliba otuuseeyo mu kifo ekyo, oliba osumuluddwa okuva mu kuzikirira n’okufa, okuva mu kukuluusana wamu n’ekibi.
ABANGE MMWE MIKWANO GYANGE!
Mujjukire nate endagaano eyo gye mwakola Nange ku lusozi Parani, oluli okumpi ne mbuga entukuvu eya Zaman. Nekkaanyizza eggye lyonna ery’omu ggulu era n’abo abatuula mu kibuga eky’olubeerera, naye kaakano siraba n’omu anyweredde mu ndagaano eyo. Eky’amazima kye kino nti amalala n’obujeemu bigisangudde mu mitima gyammwe, nga tewali n’ekimu ku yo ekikyasigaddewo. Wadde kino nakimanya, nalinda era ne sikyatuukiriza.
OWANGE GGWE OMUDDU WANGE!
Gwe olinga obwogi obw’ekitala obukwekeddwa mu kizikiza eky’ekiraato kyakyo, omuwendo gwakyo ne gukwekebwa okuva eri amagezi g’oyo eyakikola. Kale muve mu kiraato ekyokwerowoozaako n’okwegomba olwo omugaso gwammwe gusobole okwakaayakana n’okumanyibwa mu nsi yonna.
OWANGE GGWE MUKWANO GWANGE!
Ggwe njuba ey’ensi z’obutukuvu Bwange, tokkiriza obubi bw’ensi kubuutikira kwakaayakana kwo. Yuzaayuza ekyambalo eky’obutafaayo, bw’otyo nno ng’ova emabega w’ebire olyoke weeyerule nga omasamasa era oyambaze ebintu byonna ekyambalo ky’obulamu.
ABANGE MMWE ABAANA B’OKWEPANKAPANKA!
Ku lw’obwakabaka obuggwaawo musudde eri obwakabaka Bwange Obutaggwaawo, mweyambazizza ekyambalo ekinekaanekana eky’ensi nemwewaanira mukyo. Ku lw’obulungi Bwange! Byonna ndibikuŋŋaanya wansi w’erangi emu ey’enfuufu era ne nsangula langi zino zonna okuggyako abo abalonda ezange zennyiini, era okwo kwe kukuŋŋunta okuggyamu kakiki mu buli langi.
ABANGE MMWE ABAANA B’OBULAGAJJAVU!
Temussa birowoozo byamwe ku bwakabaka obuggwaawo era temubweyagalirangamu. Mmwe muli nga ekinyonyi ekitalina kye kyekengera era ekijjudde obwesige nga kiyimba waggulu ku ttabi; okutuusa mu ngeri ey’ekibwatukira olumbe olw’omuyizzi bwe lugikuba n’egwa ku ttaka, era okuyimba kwayo, enkula yaakyo n’erangi bibula nebitaddayo kulabika. Noolwekyo mwekuume, abange mmwe abaddu b’okwegomba.
OWANGE GGWE OMWANA W’OMUZAANA WANGE!
Okuluŋŋamizibwa lubeerera kwaweebwanga na bigambo, naye kaakati kuweebwa na bikolwa. Buli omu asaana ayolese ebikolwa ebirungi era ebitukuvu, kubanga ebigambo byogerwa buli omu awatali kusosola, so nga ebikolwa ebirungi nga bino, by’abo bokka abaagalwa Baffe. Bw’otyo osaana ofube nnyo mu mmeeme yo ne mu mwoyo gwo okweeyawula olwebikolwa byo. Tukuwa amagezi mu kiwandiiko kino ekitukuvu era ekiruŋŋaamu.
OWANGE GGWE OMWANA OW'OBWENKANYA!
Mu kiseera eky’ettumbi obulungi Bwoyo Ataggwaawo bw’ava ku ntikko entukuvu ey’amazima okutuuka mu Sadratu’l-Muntaha, ne bukuba ekiwoobe mu nkaaba ereetedde abo abali mu ggulu n’abo abatuula mu nsi okukaaba olw’okukungubaga Kwe. Olwo ne waba okwebuuza nti okutema ekiwoobe n’okukaaba byaki? Naddamu nti: Nga bwe nnalagirwa, nnalindirira n’essuubi ku lusozi olw’amazima n’okukkiriza, naye saasobola kuwulira kawoowo ak’obwesigwa n’amazima okuva eri abo abali ku nsi. Awo bwe nnalagirwa okudda ne ndaba era laba! amayiba agamu ag’obutuukirivu gaali gabonyaabonyezebwa nnyo mu njala ez’embwa ezookunsi. Amangu ago Omuzaana ow’omuggulu yeeyuna amangu nga teyeekisizza era nga ayakaayakana ng’ava mu kisulo Kye ekitukuvu, n'abuuza amannya gaabwe, gonna gaayogerwa okuggyako limu. Bwe yakalambira, ennyukuta emu yokka n’eyogerwa olwo abatuula mu bifo ebyomuggulu eby’ettendo ne bava mu bifo byabwe eby’ekitiibwa. Ennyukuta eyookubiri bwe yayatulwa ne bagwa kinnoomu bonna wansi mu nfuufu. Mu kiseera ekyo eddoboozi ne liwulikika nga liyima mu kifo ekisingira ddala obutukuvu nga ligamba nti “ Ekyo kimala era temwongerako”. Ddala tuwa obujulirwa ku ebyo bye bakoze era bye bakyakola.
OWANGE GGWE OMWANA W’OMUZAANA WANGE!
Weekatankire, okuva mu lulimi lwa ow’ekisa, amazzi ag’ensulo entukuvu, era laba n’okuva ku nsulo y’ekitangaala ky’ekigambo ekitukuvu, ettendo eribikkuddwa ery’enjuba ey’amagezi. Siga ensigo ez’amagezi Gange amatukuvu mu ttaka eddungi ery’omutima, era ozifukirire n’amazzi amalongoofu ag’amazima, awo nno ebibala eby’okumanya n’amagezi bitojjere buto era nga biramu nga biva mu kibuga ekitukuvu ekyomumutima.
OWANGE GGWE OMWANA W’OKWEGOMBA!
Olituusa wa okutambuliranga mu bwakabaka bw’okwegomba? Nnakussaako ebiwaawaatiro bw’otyo bikusobozese okubuuka okutuuka mu Bwakabaka obutukuvu so si kubeera mu bifo eby’okulowoolereza mu bya sitaani. Ekisanirizo nakyo nnakikuwa osunsulenga enviiri zange enzirugavu so si kukisazisa bulago Bwange.
ABANGE MMWE ABADDU BANGE!
Mwe muli miti egy’olusuku Lwange; muteekwa okubala ebibala ebirungi era eby’ettendo, bwe mutyo mmwe mwennyini n’abalala musobole okufunamu amagoba. Bwe kityo nno kigwanira buli omu okubaako ky’akola n’emikono oba emirimu emisomerere egy’ebbaluwa, kubanga mu ekyo mwe muli ekyama ky’obuggaga, abange mmwe abantu abategeera! Kubanga ebivaamu bisinziira ku makubo g’oyitamu okubituukako, era n’emikisa gya Katonda ginaakumalanga. Emiti egitabala bibala, bulijjo era n’ennaku zonna ginaabanga gyakwokebwa.
OWANGE GGWE OMUDDU WANGE!
Abantu abasingira ddala okunyoomebwa mu bantu beebo abatabala bibala ku nsi. Abafaanana ng’abo mazima ddala babalibwa ng’abafu, naye abafu basingako mu maaso ga Katonda okusinga emyoyo egyo emigayaavu era egitalina kye gigasa.
OWANGE GGWE OMUWEEREZA WANGE!
Abantu abasingira ddala obulungi mu bantu beebo abalina emirimu gye bakola bulijjo mwe bafuna ekibayamba bo bennyini wamu n’abeŋŋanda zaabwe ku lw’okwagala Katonda, Mukama w’ensi zonna.
Omugole ow’ekyama era ow’ekyewuunyo, eyakwekebwa nga bino tebinnabaawo wansi w’ekibikka eky’ebigambo by’amagezi kaakano olw’okusiima kwa Katonda era n’ekisa ekitukuvu, ayolesebbwa okufaanana nga omusana ogumasamasa oguleetebwa obulungi bw’Omwagalwa. Mpa obujulirwa, abange mmwe ab’emikwano, nti ekisa kikomekkerezebbwa, n’okuwakana kukomye, obukakafu bweyolese era n’obujulizi buleeteddwa. Kakaano katulabe okulafuubana kwammwe mu kkubo ly’okwerekereza ebirala byonna kye kulireeta. Mu kino ekisa ekitukuvu mwe kyakakasibwa mu mmwe n’eri abo abali mu ggulu ne mu nsi. Ettendo libe eri Katonda, Mukama ow’Ensi zonna.


c: text/html

text:
LUGANDA (English version at the bottom)
Ba nnyabo ne ba ssebo, nina essanyu okuddamu okubabuliira ku birowoozo byange era Katonda yebale okubakuuma. Naffe gyetuli e Kyaddondo tukola mirimu gya Ssaabasajja. Ensonga gyembaletedde leero nkulu ddala. Ye’nsonga ekwata ku Buganda byeyinza okufuna mu kulonda kw’ebyobufuzi bya Uganda okujja mu 2016. Ensoga y’okulonda kuno esaasaanidde eggwanga lyaffe Buganda awamu n’ensi Uganda okutwalira awamu.
Buli muna byabufuzi Omuganda, naddala ababadde bakiika mu palamenti kati, alina omu ku besimbyeewo ku bwa President gwawaana nti yasinga abalala era yajja okusembeza ensonga za Buganda kulusegere okusinga abalala. Era buli omu bwaaba ayogera ku muntu we gw’awagira, afuuba okumatiza Abaganda nti omuntu we alwanilira, Buganda ebeere mumbeera ennungi. Tebannyonyola bisingawo.
Ekyewunyisa, bangi ku bannabyabufuzi Abaganda baava mu kuweereza Mengo mu Gavumenti ya Kabaka nebesogga mu palamenti ya Uganda. Abamu kubo baava ku ddaala lya bwa Minisita ate abalala nga baali bakungu, bonna nebalekulira okwesogga ebyobufuzi bya Uganda. Ne kumulundi guno, abakiise bangi mu Lukiiko lwa Buganda basazeewo okwesogga olwokaano lw’ebyobufuzi bya Uganda by’okulonda kwa 2016. Era Katikkiro yabasaba balekulire okuva mu Lukiiko lwa Buganda nga tebannaba kwesimbawo mu bya bufuzi bya Uganda. Wabula ate Katikkiro Mayiga yateekawo akatimbe bweyagamba nti ssenga abavudde mu Lukiiko lwa Buganda balemwa kuyitamu mu kalulu ka Uganda, basobola “okukomawo mu Lukiiko, okuteseeza abantu ba Kabaka, nga bayita mu makubo buli omu jeyayita okuluyingiira” amasooka. Teyanyonnyola makubo ago.
Ababaka bangi Olukiiko lwa Buganda balekulidde nga besigama ku kulungamya kwa Katikkiro Mayiga era bangi gyebali kati bategeeza Abaganda nti bazze kulwanilira Kabaka ne Buganda, naye tabakoona ku bya Federo. Era kirowoozebwa nti bangi ku bo Abaganda bajja kubayiira obululu era abamu bafune n’obuwanguzi, yogayoga mu palamenti. Naye okusinziira ku byafaayo bya bannabyabufuzi Abaganda abayitira e Mengo okuyingira mu palamenti, twetegeke okubawulira nga bateesa nnyo ku bintu ebitaliimu nsonga za Buganda enkulu ennyo nga Federo, ekibba ttaka oba embeera ya Kabaka. Ababadde mu palamenti kati, tusinze kubawulira mu kuteesa ku nsonga nga mateeka agakugira enkungaana z’ebyobufuzi, mafuta g’eBunyoro, nvunza z’eBusoga, nodding disease mu mambuka ga Uganda, kweyongeza misaala, nensonga nyingi endala ezisinga okukwaata ku bitundu ebilara.
Wano wensabira munyambeko okuddamu ekibuuzo kino. Ba na byabufuzi Abaganda, naddala abayingira mu palamenti ya Uganda, bafuba kulwanirira Buganda oba bintundu bya Uganda ebilala?
Bulijjo, omukozi ekimuvirako okulekulira omulimu aba afunyeyo ogusingako okusasula obulungi oba ogumuwa embeera eyeyagaza okusinga eyo mwabadde akolera. Wembuliza nate nti, abakungu ba Kabaka ne ba minisita okulekulira emirimo gy’abwe e Mengo bagende mu by’obufuzi bya Uganda baba tabanoonya ssente oba kwewonya mbeera eri e Mengo?
Nga maliriza, ba nnyabo ne ba ssebo mbasaba mwekeneenye ebibuuzo bino wammanga, era mugezeeko okubyeddiramu.
Ssenga abantu ba Ssaabasajja Kabaka abawera bawaayo akaseera okuteesa, n’okuwa ebirowoozo ku bibuuzo nga bino, ndowooza nti tujja kusobola okuzimba Buganda nate, eleme okubeera nga ekidiba omunaabirwa abalwadde ba maaso, nga buli awona yadduka.
ENGLISH
Are Baganda politicians in Uganda fighting for Buganda or other areas?
Ladies and gentlemen I am happy to share my thoughts with you again and I thank God for taking care of you. We also fine here in Kyaddondo County (of Buganda) working in service of Ssaabasajja. My topic of discussion today is quite important. It is about what Buganda can benefit from the Uganda elections of 2016. The subject of these elections is dominating discussion throughout our nation Buganda and across Uganda.
Each Muganda politician, especially those who are currently in parliament, supports one of the three major presidential candidates and claims that his or her candidate is the best and will give bigger attention to Buganda’s concerns than the others. And when each one speaks about the candidate he or she is promoting, they try to convince Baganda that the candidate is fighting for Buganda to get a better status. They never give more details.
Surprisingly, many Baganda politicians who have been in the Uganda parliament joined it after servicing in the Kabaka’s Government at Mengo. Some of them were ministers and others officers, and they all resigned to enter Uganda politics. Even this time, many members of the Buganda Lukiiko have decided to enter Uganda politics and compete in the 2016 elections. And the Katikkiro asked them to first officially resign from the Lukiiko. But at the time, the Katikkiro made things complicated when he said that if those who leave the Lukiiko lose in the Uganda election, they can “return to the Lukiiko following the same path that brought each one to the Lukiiko” in the beginning. He did not explain the paths.
Many members of Buganda Lukiiko have followed the guidance of Katikkiro Mayiga and resigned and they are telling Baganda in their areas that they have come to fight for Kabaka and Buganda, but not Federo. However it is thought that many Baganda will still vote to these people and some of them will win. However, looking at the history of politicians who use Mengo to enter parliament, we should be ready to hear these ones get there and debate only on issue that are not connected to key Buganda issues like Federo, land grabbing or Kabaka’s welfare. We have heard the ones who have just been in parliament mostly talk about things like laws against political meetings, Bunyoro’s oil, jiggers in Busoga, nodding disease in the North, raising MP salaries and other topics concerning other parts of Uganda.
This where I ask for your help to answer this question. Do Baganda politicians, especially those who go to the Uganda parliament, interested in fighting for Buganda or for other parts of Uganda?
Usually, a worker resigns from a job because he got one which pays more or gives other better conditions than the present one. That is why I ask, when Kabaka’s officials and ministers resign from Mengo and join Uganda politics are they not looking for money or trying to get away from the conditions in Mengo?
As I conclude, ladies and gentlemen I request you to look at the questions below and think about how you would answer them:
If enough of Ssaabasajja Kabaka’s men and women take time to discuss and give ideas on questions like these, I think that we can be able to rebuild Buganda so that it stops being like a water pond where blind people go to was their eyes and every one who starts to see runs away.
Long Live Ssabassajja.

robotstxt: allowed

filter: keep


text:
Essuula 1
1 Pawulo, omutume wa Kristo Yesu olw'okwagala kwa Katonda, ng'okusuubiza bwe kuli okw'obulamu obuli mu Kristo Yesu,
2 eri Timoseewo, omwana wange omwagalwa: ekisa, okusaasira, emirembe ebiva eri Katonda Kitaffe ne Kristo Yesu Mukama waffe bituuke gy'oli.
3 Nneebaza Katonda gwe mpeereza okuva ku bajjajjange mu mwoyo omulungi, bwe nkujjukira obutayosa mu kusaba kwange emisana n'ekiro
4 nga nkulumirwa okukulaba, bwe njijukira amaziga go, ndyoke njijule essanyu;
5 bwe nnajjukizibwa okukkiriza okutali kwa bukuusa okuli mu ggwe; okwabeeranga olubereberye mu jjajjaawo Looyi ne mu nnyoko Ewuniike, era ntegeeredde ddala nga kuli ne mu ggwe.
6 Kyenva nkujjukiza okuseesanga ekirabo kya Katonda ekiri mu ggwe olw'okuteekebwako emikono gyange.
7 Kubanga Katonda teyatuwa ffe omwoyo ogw'okutya, wabula ogw'amaanyi era ogw'okwagala era ogw'okwegenderezanga.
8 Kale, tokwatirwanga nsonyi kutegeeza kwa Mukama waffe, newakubadde nze omusibe we: naye obonyaabonyezebwanga wamu n'enjiri ng'amaanyi ga Katonda bwe gali;
9 eyatulokola n'atuyita okuyita okutukuvu, si ng'ebikolwa byaffe bwe biri, wabula okumalirira kwe ye n'ekisa bwe biri, kye twaweerwa mu Kristo Yesu emirembe n'emirembe nga teginnabaawo,
10 naye kirabisibwa kaakano olw'okwolesebwa kw'Omulokozi waffe Kristo Yesu, eyaggyawo okufa n'amulisa obulamu n'obutazikirira olw'enjiri,
11 gye nnateekerwawo omubuulizi era omutume era omuyigiriza.
12 Era kyenva mbonaabona bwe ntyo: naye sikwatibwa nsonyi; kubanga mmanyi gwe nnakkiriza, ne ntegeerera ddala ng'ayinza okukuumanga kye nnamuteresa okutuusa ku lunaku luli.
13 Nywezanga ekyokulabirako eky'ebigambo eby'obulamu bye wawuliranga gye ndi, mu kukkiriza ne mu kwagala okuli mu Kristo Yesu.
14 Ekintu ekirungi kye wateresebwa okikuumenga n'Omwoyo Omutukuvu, abeera muffe.
15 Kino okimanyi nga bonna abali mu Asiya bankuba amabega; ku abo ye Fugero ne Kerumogene.
16 Mukama waffe asaasire ennyumba ya Onesifolo: kubanga yampummuzanga emirundi mingi, so teyakwatirwa nsonyi lujegere lwange,
17 naye bwe yali mu Ruumi n'anyiikira okunnoonya n'okulaba n'andaba
18 (Mukama waffe amuwe okulaba okusaasirwa eri Mukama waffe ku lunaku luli); era n'okuweereza kwonna kwe yaweerezanga mu Efeso, ggwe okutegeera bulungi nnyo.


text:
Chapter 1
1 Ebigambo bya i eyali ow'oku basumba b’e Tekowa, bye yalaba ebya Isiraeri mu mirembe gya Uzziya kabaka wa Yuda, ne mu mirembe gya Yerobowaamu mutabani wa Yowaasi kabaka wa Isiraeri ng'ekyasigaddeyo emyaka ebiri okutuuka ku kikankano ky'ensi.
2 N'ayogera nti Mukama aliwuluguma ng'ayima e Sayuuni, era alireeta eddoboozi lye ng'ayima e Yerusaalemi; kale amalundiro ag'abasumba galiwnubaala, n'entikko ya Kalumeeri eriwotoka.
3 Bw'ati bw'ayogera Mukama nti Olw'ebyonoono bisatu ebya Ddamasiko, weewaawo, olw'ebina, sirikyusa kubonerezebwa kwakyo okukivaako; kubanga bawudde Gireyaadi n'ebintu ebiwuula eby'ebyuma:
4 naye ndiweereza omuliro mu nnyumba ya Kazayeeri, kale gulyokya amayumba ga Benukadadi.
5 Era ndimenya ekisiba kya Ddamasiko, ne mmalawo oyo abeera mu kiwonvu kya Aveni, n'oyo akwata omuggo ogw'obwakabaka ndimumalawo okuva ku nnyumba ya Adeni: n'abantu ab'e Busuuli baligenda mu busibe e Kiri, bw'ayogera Mukama.
6 Bw'ati bw'ayogera Mukama nti Olw'ebyonoono bya Gaza bisatu, weewaawo, olw'ebina, sirikyusa kubonerezebwa kwakyo okukivaako; kubanga batwala nga basibe eggwanga lyonna okubawaayo eri Edomu:
7 naye ndiweereza omuliro ku bbugwe w'e Gaza, era gulyokya amayumba gaakyo:
8 era ndimalawo abali mu Asudodi, n'oyo akwata omuggo ogw'obwakabaka ndimumalawo okuva ku Asukulooni: era ndikyusa omukono gwange okulwana ne Ekuloni, n'ekitundu ekifisseewo eky'Abafirisuuti balizikirira, bw'a yogera Mukama Katonda.
9 Bw'ati bw'ayogera Mukama nti Olw'ebyonoono bya Ttuulo bisatu, weewaawo, olw'ebina, sirikyusa kubonerezebwa kwakyo okukivaako; kubanga bagabula eggwanga lyonna eri Edomu ne batajjukira ndagaano ey'oluganda:
10 naye ndiweereza omuliro ku bbugwe w'e Ttuulo, era gulyokya amayumba gaakyo.
11 Bw'ati bw'ayogera Mukama nti Olw'ebyonoono bya Edomu bisatu, weewaawo, olw'ebina, sirikyusa kubonerezebwa kwe okumuvaako; kubanga yayigganyanga muganda we n'ekitala, n'asuula okusaasira kwonna, obusungu bwe ne butaagulataagula ennaku zonna n'aguguba n'ekiruyi kye emirembe gyonna:
12 naye ndiweereza omuliro ku Temani, era gulyokya amayumba ag'e Bozula.
13 Bw'ati bw'ayogera Mukama nti Olw'ebyonoono eby'abaana ba Amoni bisatu, weewaawo, olw'ebina, sirikyusa kubonerezebwa kwabwe okubavaako; kubanga babaaze abakazi abali embuuto ab'e Giriyaadi, balyoke bagaziye ensalo yaabwe:
14 naye ndikuma omuliro mu bbugwe w'e Labba, era gulyokya amayumba gaakyo, nga baleekaana ku lunaku olw'olutalo, kibuyaga ng'akunta ku lunaku olw'embuyaga ez'akazimu:
15 era kabaka waabwe aligenda mu busibe, ye n'abakungu be wamu, nw'ayogera Mukama.


text:
Molinga
==Molinga==Horse raddish tree Guno omuti gwa Molinga ddagala nnyo. Molinga awonnya endwadde nga zino,
- Obulwadde obuleeta okugwamu amazzi era buleetera omuntu okufuyisa ennyo Diabettes
- Okuggwamu omusaayi, era buno bwe bubonero, Olususu okuperuka, Okoowa mangu, Omubiri tegugumira ndwadde.Anaemia
- Obulumi mu lubuto Gastric ulcers
- Amaaso agaleeta ebinyinyi, oluusi nga mamyufu nnyo.Conjuctivitis
- Okweralkirira ennyo, okwenyika omutima era n’okutya ennyo Anxiety
- Endwadde y’ensigo nga tesobola okwawula amazzi n’ebikyaafu.Kidney problems


text:
BANNAKATEMBA ab’enjawulo okuva mu Deception ne Expendables beegasse ne bakola omuzannyo gwe batuumye ‘Battle of the City’ ekivvuunulwa ‘Enkajumbe’.
OMUYIMBI Sarah Zawedde akoze vidiyo y’oluyimba lwe ‘‘Onsuza ntunula’’ n’omusajja amukutte awabi n’aleka abantu nga beebuuza oba anaasigaza obufumbo. Josephat...
Rocky Giant ng’amannya ge amatuufu ye Fredrick Giriya musajja Mulugwala. Yayatiikirira nnyo okuva mu mwaka gwa 2005 okutuuka mu 2009 bwe yakuba ennyimba...
Eno Embaga egenda kumenya n'emiti…” bino bye bimu ku bigambo obwedda ebyogerwa abantu abeetabye mu lukiiko oluteekateeka okwanjula n’embaga y’omugagga...
Omuyizi wa MUBS alidde obwa Miss Uganda 2016/2017
OMUWALA Jamira Kalungi gwe babba ku muyimbi Chris Evans ate ne bimutabukako n’akola omukolo gw’okukyala ng’akozesa ekifaananyi ky’omusajja mu bakadde,...
OMUVUBUKA eyeegayiridde Sheebah amuddiremu kata ebyana bimulemese okukwata vidiyo bwe byatandise okutiribiza obubina n’aloba ekyawalirizza eyabadde mu...
OMUYIMBI okuva e Sudan eyeeyita Mr. Independent ayingiddewo. Agamba nti azze kuvuganya bayimbi ba wano oluvannyuma lw’okudduka e Sudan olw’olutalo oluyinda....
Bebe Cool amwanukudde: Oyo Sizzaman antambulirako naye ky’anoonya ajja kukifuna. Anvunaana okuddamu oluyimba lwa Omudiribada naye ky’alina okumanya nti...
PRINCESS Amirah eyeegulidde erinnya mu kuyimba ennyimba z’omukwano, omuvubuka amukutte mu kiwato ne yeesika!
22 Nov 2016
22 Nov 2016
22 Nov 2016
22 Nov 2016
22 Nov 2016


text:
Omuyindi ono yasimbula kattulakita akakozesebwa okutikka n'okitikkula (Forklift) okutandika okusika ebyali mu konteyina kyokka ngenda okulaba ng'akantuuzizza...
Wiiki eno, omuduumizi wa poliisi Gen. Kale Kayihura yakutte abakulira poliisi y’e Kajjansi lwa kutulugunya batuuze. Kyokka Kalondoozi wa Bukedde alaze...
Sula Segawa (light) ne Atanus Mugerwa (bantam) be bamu ku baggunzi beng'uumi abaakiirira Uganda mu mpaka za 'Eindhoven Boxing Cup' mu Budaaki wakati wa...
WAYISE wiiki bbiri bukya musuubuzi wa mmotoka mu Ndeeba afiira mu loogi ya Kyengera Resort naye bingi ku nfa ye na buli kati bikyatankanibwa. Yasin Makanga...
Nga tannayingira byabufuzi, Ssembatya yaliko omuwandiisi w’enkalakkalira mu minisitule y’ebyobusuubuzi era ne mu Palamenti yali minisita ow’ekisiikirize...
ABASUUBUZI b’akatale k’e Sseguku abaagobwa mu biseera bya CHOGM mu 2007 nga basuubiziddwa okubazimbira akatale mwe banaakolera na buli kati akatale tebakazimbanga!...
Nga 24 September 2015, Masasi Isabirye, 28 yasobya ku kaana ak’emyaka omwenda gyokka! Kyokka olw’okuba mutabani wa landiroodi Poliisi w’epangisa, kigambibwa...
ABDUL Lubwama, omukinjaagi mu kabuga k’e Kyebando e Nansana agamba nti yagula ente n’ekigendererwa ky’okugitta afunemu ssente.
Eka waleseeyo ssente mmeka? Zimala okugulako ebyetaagisa n’okufumba enkoko gye walidde ekyeggulo?!
RWIZI gwe mugga ogusangibwa mu disitulikiri y’e Mbarara. Omugga guno gumize ehhanda z’abantu abawera, abamu nga baguddemu bugwi ate abalala nga battiddwa...
22 Nov 2016
22 Nov 2016
22 Nov 2016
22 Nov 2016
22 Nov 2016


text:
Amawulire
Omukazi yetuze lwakusangibwa ne siriimu
E Bugiri omukazi yetuze oluvanyuma lw’okwekebeza n’asangibwa ne siriimu. Margret Nakisuyi omutuuze ku kyalo Mayuge West mu gombolola ye Budaya y’asangiddwa nga yeyimbyemu ogwakabugu omulambo gwe nga glengejjera ku muti. Aduumira poliisi ye Bugiri Edrisa Kyeyune agamba bakyanonyereza kun fa y’omukyala ono yadde nga baliraanwa […]
Gavumenti esabiddwa okwongera ku ssente z’abakadde
Gavumenti esabiddwa okwongera amaanyi mu nsawo y’abakadde okwongera okuwagira abakadde bano okwetolola eggwanga lyonna. Enteekateeka eno yatandikibwawo emyaka 6 egiyise mu disitulikiti 15 okuli Kyenjojo, Kyegegwa, Zombo , Nebbi n’endala okusinziira ku kakiiko ka palamenti akalwanirira abantu nga abakadde. Ssentebe w’akakiiko kano era omubaka omukyala […]
Abatuuze bagobezza gavumenti abanonyi b’obubudamu
Omuntu omu y’aweereddwa ekitanda mu ddwaliro lya Kyegegwa health centre IV oluvanyuma lw’abatuuze okulwanagana ne poliisi nga era abalala 15 batemeza mabega wamitayimbwa lwakukuma muliro mu bantu. Atwala poliisi ye kyegeggwa Mbusa Kiyonga, agamba bano baakwatiddwa nga batabangula emirembe mu gombolola Rwentuha . Akavuyo konna […]
Uganda etegese olukungaana lw’abalimi b’omuceere
Ba minisita b’ebyobulimi okuva mu mawanga ga Africa agasoba mu 20 bakukunganira kuno okwetaba mu lukungaana lw’omuceere ogw’omulundi ogwa 30. Akulira ekitongole ky’omuceere mu Africa Dr Harold Roy Makauley agamba baagala Kuteesa ku ngeri gyebayinza okuyitimulamu okulima omuceere wamu n’okuteesa ku bizibu ebibilekedde. Akulira ekitongole […]
Engo elumbye ab’emasaka
Abatuuze ku kyalo Kilumba mu gombolola ye Katwe Butego mu disitulikiti ye masaka bali mu kutya oluvanyuma lw’okulumbibwa engo . Okusinziira ku batuuze engo eno ebamalidde ebisolo nga ambizzi, embuzi wamu n’enkoko nga era omu ku bakoseddwa Peter Ssembabtya agamba yakafiirwa embizzi 5 mu nnaku […]
Cholera alumbye ababundabunda
Abanonyi b’obubudamu abenjawulo bakyagibwa mu nkambi z’ababaundabunda mu disitulikiti ye Adjumani okubatwala e Bidibidi oluvanyuma lw’ekirwadde kya Cholera okubalukawo. Omwogezi w’ekitongole ekiddukirize ekya Uganda Red Cross Society Irene Nakasiita agamba Cholera ono y’avudde ku bukyafu mu babundabunda bano nga era 19 bebaakakwatibwa ekirwadde kino. Kino […]
Owabanalulungi ku rolex kwafiira
Akulira okutegeka empaka Zobwanalulungi z’ebyobulambuzi Maria Mutaganba asabye abavubuka okuwagira enteekateeka y’omwoleso gwa Rolez wano mu kampala. Olunaku olweggulo minisita omubeezi ow’ebyobulambuzi Godfrey Kiwanda yatongozza entujjo y’okukuba rolez zino egenda okubeerawo nga 21 omwezi guno. Kati mukyala Maria Mutagamba nga era yaliko minisita w’ebyobulambuzi […]
Uganda yeganye eby’abayeekera ba ADF
Uganda yewozezzzaako ku bulumbaganyi obwakoleddwa abayeekera ba ADF mu ggwanga lya Dr Congo n’etegeeza nti ssibebokunenyezebwa. Minisita omubeezi ow’ensonga z’ebweru w’eggwanga Henry Okello Oryem agamba abantu abakunikiriza eyo mu 40 bebatiddwa mu kitundu kye Beni wabula eno Uganda terinayo buyinza. Minisita Oryem agamba gavumenti ya […]
Ebya Baguma biibi
Eby’eyali aduumira poliisi ya CPS Aaron Baguma byongedde okwononeka kkooti ya Buganda Road bweyisiza ekibaluwa ki bakuntumye akwatibwe lwakugaana kweyanjula mu kkooti ku misango gy’obutemu. Kino kiddiridde munnamateeka wa gavumenti Jonathan Muwaganya okutegeeza kkooti nga Bagumabwatanafuna kiwandiiko kyonna kimuyita mu kkooti nga n’ekifo ky’okuduumira […]
Abavubuka balabuddwa ku siriimu
Ali Mivule
August 11th, 2016
Nga Uganda yegatta ku nsi yonna okukuza olunaku lw’abavubuka olunaku lwenkya, abalwanirira eby’obulamu eby’omulembe mu ggwanga bawadde abavubuka amagezi okwewala ebikolwa ebiyinza okubasuula mu nvubo ya siriimu. Akulira emirimu ekirwanyisa siriimu mu bavubuka ekya Uganda Network of Young People Living with HIV/AIDs, Nicholas Niwagaba, abavubuka […]


text:
Ebikozesebwa
Endagiriro ya Dayirekita
Sanga byonna ebifa ku VBS ya "Olugendo olutaliiko Kkomo" mu katabo kano! – Enteekateeka, bannakyewa, emisomo nga kw'otadde n'ebirowoozo eby'enjawulo.
- Tereka Endagiriro ya VBS Y'olugendo
-
Akatabo Akagya mu Nsawo
Akatabo kano kawe buli mukulembeze ne bannakyewa mu VBS yo. Kalimu amawulire mu bimpimpi agakwata ku buli ssomo n'ennyanukula y'obukunizo.
Ettu Ly'obuminsani e India
Camula abaana bo betegekere eng'endo z'obuminsani! Mulimu ebipande 6, empapula z'abayizi ez'okulabirako n'akasanduuko k'okusonda obuyambi.
Ekipande Ekiyita
Ekipande kino kitimbe mu kitundu kyo okusikiriza abaana okujja ku mukolo gwo.
Obupapula Obuyita
Buulira abaana ebifa ku Yesu nga obayita okujja ku mukolo gwo ng'okozesa obupapula buno.
Ennyimba
Camula VBS yo ng'okozesa ezimu ku nnyimba n'amazina gaffe aga VBS! Ennyimba zisange ku mukutu gwa yintaneti era obutambi busange ku Youtube. (Zikyali mu Luzungu ne Spanish)
Ekifaananyi Ky'okusiteegi (emabega)
Timba ekifaananyi kino emabega wa siteegi ocamule abaana obwongo. Funa wano PDF oba saba bakikukubire ku katundubaale oba ekipande ekinene. Kozesa ebipimo: 4x2m oba 3X1.5m
Eby'emikono
Abaana BAAGALA nnyo eby'emikono! Funa wano engeri z'ebyemikono, otegeke ebyetaagisa era mutandikirewo n'abaana ba VBS yo okubikola!
- Tereka Olugendo VBS Eby'emikono
-
- No words
- English
- Español / Spanish
- Filipino
- हिंदी / Hindi
- Luganda
- മലയാളം / Malayalam
- Português
- Pycckий / Russian
- Swahili
Okutimba
Fuula ekkanisa yo ensi ey'ebyewuunyo mu biseera by'obunnyogovu.
Osobola!
Yadde mubeera mu ggwanga elitafuna muzira, musobola okwefuula nti kaseera ka bunnyogovu. Abaana bajja kwagala nnyo okuyingira mu nsi edela!
Obutundutundu Bw'omuzira obwa Vinyl
Sitiika z'obutundutundu bw'omuzira obw'okussa ku madinisa g'ekkanisa! Funa wano engeri yabwo osabe babukukubire mu kitundu kyo oba bwekubire ku lupapula oluliko ggaamu emabega omale obusalemu.
Eby'okutimba Ebitonnya
Kola eby'okutimba ebizingulukuka nebiba ng'ebitonnya obitimbe ku siteegi ye kkanisa! Kozesa empapula eza bulijjo oba tunula ku ngeri yaffe okole ebinene ddala!
- Tereka Olugendo VBS Eby'emikono


text:
Ensonga z’abatembeeyi: Olukiiko lwa KCCA lubawadde enguudo aw’okukolera
Kyoka abasuubuzi bano ababadde batundira ku nguudo balina okusooka okufuna layisinsi...
Published By: NTV - Monday, 24 October
- Older News
- Olukiiko lwa Buganda lusiimye emirimu gya Mayanja Nkangi Bukedde (Yesterday) - Olukiiko lwa Buganda olwenjawulo lutudde ne lusiima emirimu gy'eyali Katikkiro wa Buganda, Jehoash Mayanja Nkangi. Lukubiriziddwa Sipiika Nelson Kawalya Katikkiro wa Buganda, Charles Peter Mayiga......
- KCCA efunye buwumbi okulamba ebizimbe n’okugaziya enguudo Bukedde (2 days ago) - KCCA agenda kuteeka ennamba ku mayumba n’ebizimbe okwanguyiza bannannyini zo okusasula omusolo ne busuulu. Mu nkola eno bannannyini mayumba n’ebizimbe baakusasuliranga omusolo ne busuulu ku ssimu ne kompyuta......
- Ennyumba Mu Kampala Zaakulambibwa NBS (3 days ago) - KCCA yaakunnyikiza enkola y’okulamba enguudo n’ennyumba mu kibuga Kampala mu kaweefube gweriko owokwongera okuyonja ekibuga Kampala n’okugaziya ku nnyingiza. Mu kaweefube ono buli nnyumba eneeteekebwako Laama yaakusasula emitwalo etaano....


text:
Bangi Bakungubagidde Luwandaga
Abadde munnamawulire w’ebyemizannyo omukukuutivu Omugenzi Andrew Patrick Luwandagga aziikiddwa leero wakati mu biwoobe n’okwaziirana okuva mu bakungubazi. Kikakasiddwa nti olumbe olwasse Luwandagga ekibwatukira bwavudde ku mutima, ab’oluganda lwe kwe kutegeeza nti eddwaaliro ly’emitima ery’e Mulago litendewereddwa olw’abalwadde abeeyongera obungi. Wano gavumenti w’esabidde bannamawulire bagende e Mulago banoonyereze ekituufu....
Published By: NBS - Monday, 24 October
- Older News
- Katikkiro Mayiga, Nnaabagereka n'Abataka bakungubagidde omugenzi Mayanja Nkangi Bukedde (2 days ago) -


text:
Song Lyrics: Nawe Osobola (You Too can) Chorus Nawe osobola, nawe osobola, Nawe osobola okuba kyoloota Nawe osobola, nawe osobola, Nawe osobola okuba nga SSebatta Nawe osobola, nawe osobola, Nawe osobola okuba nga Racomstarz Nawe osobola, nawe osobola, Nawe osobola … Continue reading
Category Archives: Afro Beat Lyrics
Twogera Luganda Song Lyrics
Song Lyrics: Twogera Luganda Intro: Bagamba nti, tekisoboka, tetusobola kukyusa bintu Nze nembagamba nti kisoboka era tusobola okukyusa ebintu Chorus 1 Nkute ekibiriti///Njijemu akabiriti, mbakumyeko omuliro///mwena, mwena mwake Twogera luganda///Tusibuka buganda Tuwagira Uganda///Mwena mwena mugoberere Twogera luganda ///Tuwagira uganda Tusibuka … Continue reading


text:
Bya DICKSON KULUMBA NE STEVEN MUSOKE
KATIKKIRO Charles Peter Mayiga akunze Obuganda obutawuliriza balumba nteekateeka ya kusonda ssente z’Ettoffaali n’ategeeza nti: Abo tebayinza kunziggya ku mulamwa era nkeera Kawempe.
Mayiga ng’ali mu Lukiiko lw’e Mengo olwatudde eggulo mu Bulange yagambye nti: Abaagala okuwa ettoffaali weebali, abalitikkula nabo weebali n’emirimu gye lirina okukola nagyo gikyali mingi!
Bino bijjidde mu kiseera nga waliwo olutalo wakati wa Sheikh Nuuhu Muzaata eyavumiridde ettoffaali ne Bobi Wine eyamuwadde nsalessale wa Mmande (eggulo) okumenyawo ebigambo ebyo era bw’atakikola amwanukule mu ngeri entuufu emugwanidde.
Mayiga yagambye nti abavumirira ettoffaali bagezaako kulemesa kaweefube wa kuzza Buganda ku ntikko.
Yagambye nti abantu ssente bazisonda kyeyagalire n’agattako nti: Ggwe ssebo okukung’aanya obukadde bubiri n’ekitundu eza ddoola okuyita kyangu! Obukadde bubiri obwa ddoola ‘it’s not a joke’. Tugenda kugenda mu maaso n’okusonda ettofaali era enkya (olwaleero) nkeera Kawempe.
Olukiiko lwamukubidde emizira ng’abali waggulu ku ‘kabanyi’ (omwaliilo ogwa waggulu awatuula abantu baabulijjo) bwe baanukula nti “Bagambeko” ate abalala nga boogera linnya “Muzaata”.
Katikkiro okwogera bino yabadde ayanukula ebigambo by’omukiise w’Olukiiko luno Hussein Kato Galiwango (akiikirira abantu ba Kabaka ababeera e Mbale) eyabadde alaze okutya olw’amaloboozi agakolokota ettoffaali n’agabuuza nti “Linaggwa ddi?”
Katikkiro yagambye nti enteekateeka y’ettoffaali eyamba Buganda okukola emirimu egy’enkulaakulana mu ngeri ey’omwoyo gwa Buganda ogutafa.
Yawagiddwa abakiise abaagambye nti abaagala okulaba obukulu bw’enteekateeka y’ettoffaali bagende balambule Amasiro ne ku lwa April 13, bagende mu Bulange nga Katikkiro akwasa Kabaka ekizimbe Masengere balabe enkyukakyuka ezze mu Buganda.
Katikkiro yagambye nti enteekateeka y’okusonda ettoffaali ey’omwaka guno gwonna yawedde okutuukira ddala mu December 2015.
MAYINJA YEEGASSE KU BOBI WINE OKULABULA MUZAATA
Omuyimbi Ronald Mayinja naye yeegasse ku Bobi Wine okugamba Muzaata amenyewo bye yayogedde n’okwetondera Buganda olw’okuvvoola abasonda ez’ettofaali n’abalikung’aanya.
Mayinja yagambye nti kino Muzaata bw’atakikola mangu, agenda kumukubamu oluyimba olumuvumirira.
Mayinja yategeezezza Bukedde eggulo nti Buganda ebadde mu maziga okumala ebbanga ate nti kyasukka Amasiro bwe gaakwata omuliro nti ate mu kiseera ng’etandise okukulaakulanyizibwa bwe wavaayo omukulembeze agezaako okukotoggera, aba alina kulwanyisibwa na maanyi.
Mayinja yagambye nti ekyasinze okumunyiiza y’engeri Muzaata gy’avvoola amasinzizo n’agayita Ebizikitizikiti, n’Ebikanisakanisa ebifaanana leeba z’embwa we zizaalira!
MUZAATA AYONGEDDE OKUNNYONNYOLA
Kyokka Muzaata yategeezezza Bukedde nti obubaka bwe yabuwa okukubiriza abantu okukola emirimu gya Katonda baleme kusoosoowaza za ku nsi zokka.
Yatangaazizza nti obubaka buno yabuwa emyezi nga mukaaga emabega ng’ali Butambala ne yeewuunya ebigendererwa by’abaatandise okusaasaanya obutambi kwe yaweera obubaka obwo nga bataddeko ebigambo ebikuma omuliro mu bantu.
Eggulo Bobi Wine yategeezezza nti akomyewo okuva e Dubai ‘zaabike emipiira’ ne Muzaata!
OBUGANDA BWANDIBA MU SSENGAVUDDEMU NGAZZEMU WANO E BUGANDA:
Buganda Kingdom Attorney General, Apollo Makubuya in the 61st Kabaka Birthday
Cycling race competition at Bulange, April 9 2016.
Ssabasajja Kabaka Mutebi,
Mulubiri e Mmengo,
Kampala Kyadondo.
Gusinze Ai Ssabasajja,
Ensonga: Obuganda bwandiba mu Ssengavuddemu
Ssabasajja Kabaka gye buvuddeko twamuloopera engeri abakungu mu Bulange e Mmengo gye balumba Ennono ya Buganda bwe baazinduukiriza Omulangira Katebe ne bamukuba emiggo wamu n’ab’omunjuuye. Ensonga enkulu bw’etyo elimu n’amawano, teyatwalibwa ng’ekikulu era tekyayogerwako, n’Omulangira Muwenda Mutebi bwe baalya ne Katebe Obuganda teyafaayo. Ekyo kitwoleka nti oba oli awo, twaloopera muganzi mu nzikiza.
Tuzze tusonga ku bikolobero ba katikkiro bye bakoze era bye bakyakola Obuganda, nga bajooga n’okutyoboola Obuwangwa n’Ennono yaffe Abaganda. Ssabasajja twamuloopera kaweefube abalabe ba Buganda gwe baliko okusangulawo Obwakabaka bwa Buganda nga bayita mu kukyusakyusa Obuwangwa n’Obulombolombo bwaffe. Twalambulula enkola zaabwe nga tusonga ne ku bantu ba kaggwensonyi abali mu Bulange, abeeyita Abaganda nti era bafiira ku bya Buganda naye nga mu mazima batukuusa. Buganda bali mu kugilya bagitunda okugimalawo.
Abantu abo, we twogelera bino, bakyaliyo mu Bulange bagenda mu maaso tewali abagambako. Buli kikolobero Abaganda kye babakwatiramu, beesingisa Kabaka Muwenda Mutebi nti y’abeera abatumye okukikola. Eky’ennaku, Kabaka Muwenda Mutebi tavaayo ku bakangavvula ne bwe tumutegeeza, wabula tulaba ayongera kubaweelera okugenda mu maaso. Bwe wabaawo Omuganda avaayo okwesimba mu mukolobezi yenna okumukangavvula nga yeesingisizza Nnamulondo, Kabaka Muwenda Mutebi avaayo bukuukuubira okutaasa basajjabe.
Eky’okulabirako kili mu Masiro e Kasubi. Katikkiro Mayiga yagawamba ng’ayogera lwatu nti ye, omwana wa Kabaka omukulu, Kabaka Muwenda Mutebi amuwadde Amasiro okugazimba nti era tayagalayo bya Buwangwa na Nnono ya Lulyo Olulangira kubanga bimulemesa okutuukiriza ebigendelerwa bye. Eyo Mayiga amazeeyo emyaka nga tewali kanyego okuva ewa Kabaka wadde ng’Abaganda bamulaajanidde nyo okubataasa ku Katikkirowe. Abaganda bwe balabye Kabaka tafaayo, ne basinziira okwelwanako beetaaseeko katikkiro omukolobezi. Kabaka Muwenda Mutebi yalaba guli gutyo, olwo n’avaamu eddoboozi ng’agoba Katikkirowe Mayiga mu Masiro n’abalogo Nnamikka ne bba Mulumba abaliyo. Era Kabaka n’alangilira nti Amasiro e Kasubi Nnabulagala agaggaddewo okutuusa nga gawedde okuzimba.
Abaalowooza nti Kabaka yali avuddeyo okutaasa Obuganda ku Katikkirowe Mayiga, ekya Kabaka omulamu okuggala Amasiro ga Ssekabaka kyatuleetera enkenyera. Tuludde nga tusomesa nti Kabaka omulamu talina buyinza wadde akamu mu Masiro g’abafu, alinayo buvunaanyizibwa ng’Omulangira. Bwe twakyetegereza, twakizuula nti tekwaali kugolola nsozi, wabula kwali kutaasa musajjawe Ssabalabbayi Mayiga obusungu bw’Abaganda abaali baswakidde olwa kaggwensonyi oyo okubanyaga ng’abakana omusimbi gw’ettaffaali n’emitwalo enkaaga mbu ez’obusenze ku ttaka lya Kabaka. Kyokka n’akozesa ensimbi zaabwe z’abakamuddemu okujooga n’okutyoboola Obuwangwa n’Ennono yaabwe.
Twawulirako nti ne bajjajjaffe Abataka abakulu b’Ebika nabo beegaganula ne balagira Kabaka okugoba Katikkiro Mayiga omulabbayi ku bwa Katikkiro. Ekyo kituwa essuubi nti bajjajjaffe baweddemu empewo ne bategeera obukulu n’obuyinza bwabwe ku Kabaka ne mu Bwakabaka. Naye tukimanyi bulungi nti tewali Mutaka, ku baliwo mukaco kano, asobola kwogera kintu kyonna Kabaka Muwenda Mutebi ky’atayagala ekimunyiiza oba kyatamugambye. Awo tukyalinawo okwebuuza nti, ‘ddala ani yawadde Abataka amaanyi n’obuvumu okulagira Kabaka gwe baludde nga beegayilira okusisinkana, nga buli lwe bamulabako ku mikolo bayaayaana buyaayaanyi?’ Awo tulabawo akakodyo.
Kimanyiddwa nti Obwakatikkiro buzze butambulira mu mikono gy’abalabe ba Buganda bokka okuva lwe bwawambibwa Apolo Kaggwa Gulemye, era tekibangawo ne bakkiriza atali omu ku bbo okubulya. Omuganda omutuufu, atali wa kinywi, okubulya asanga obuzibu obutalabwangako. Twalaba ekyaliwo nga Katikkiro Muliika alidde. Omwaka ogumu Muliika gwe yamala ku Bwakatikkiro yakyuusa entegeka z’abalabe ba Buganda ku Bwakatikkiro, era yagenda okubuvaako nga butandise okudda ku buwangwa obutuufu. Walusimbi bwe yajja, enkola Muliika gye yalekawo yamulema okukyusa, era yabuvaako ng’akukkuluma.
Ekyaleeta Mayiga kwali kukola ebyalema Walusimbi. Ekyo Mayiga yakyogelerawo nga tannaba na kukwasibwa Ddamula nti, ‘nzize okumaliriza ebilemye Walusimbi.’ Kye yasookerako kwe kuwamba Obwakatikkiro mu lwatu kubanga ekyo Walusimbi kyali kyamulema. Waaliwo obubonero obwakulembera okujja kwa Mayiga, nga bukolebwa mu bugenderevu, okutegeka Abaganda bakkirize ebikolobero ebijja baleme okubyogerako olw’okuba kilabika Nnamulondo y’esiimye, nti era omuntu oyo muganzi nnyo eri Kabaka. Obubonero bwe bumu butandise okulabika nga bukulembera okujja kwa Katikkiro Apolo Makubuya. Olwa leero obuganzi bwa Makubuya eri Nnamulondo buyimbilirwa buli wamu, ne we kiteetaagisa. Ako kabonero ka nkukunala nti Makubuya ye Katikkiro addako.
Apolo Makubuya abadde nnyo wakati mu buli muvuyo ogukoleddwa ku Bwakabaka bwa Buganda n’Abaganda, naye nga mwegendereza obutaggyaayo bwanga butereevu. Kale abadde teyeelaga ng’ali mabega wa ntimbe. Oyo ye Makubuya omuganzi eri Kabaka.
Wano jjo ly’abalamu, Abalangira baakwata ekyapa nga Makubuya ne Mayiga babbye ne batunda ettaka ly’embuga ya Nnalongo Mawuuno. Wabula beewolereza nti Kabaka Muwenda Mutebi ye yabatuma. Mu kifo kya Kabaka okuvaayo n’agoba abakulu abo olw’okumuwemula, Kabaka Muwenda Mutebi yakyuukira Balangira, okukkakkana nga Ssabalangira Kayima Moses amugobye. Era eyo ye yali entandikwa y’omuvuyo gw’okuleeta ensowole okuva mu kika kye Ngabi (Abalangira abapangilire) okufuga Olulyo Olulangira, nakaakano ogukyagenda mu maaso.
Ani yali akilabye? Enaku zino buli kika e Buganda kilangira. Emmamba ziri ssatu naye zonna zilina Abalangira abenkana n’abaana b’eŋoma, Effumbe nalyo lirina Abalangira ab’enkana n’abaana b’eŋoma, Enkima, Eŋonge, n’ebirala bingi. Kale enkyukakyuka zilaga nti nabyo luliba lumu ne bijja ne bifuga Olulyo Olulangira olw’abaana b’eŋoma omuva Kabaka wa Buganda.
Ebyo byonna Katikkiro Omugole, Apolo Makubuya abilinamu omukono wamu ne Amb. Matovu, Mayiga, Musanje Godfrey n’abalala bangi abakyali mu lutimbe.
Omugole Apolo Makubuya yali ku mwanjo nyo wakati mu kuleetebwa kw’amawano g’ensonga z’omwana matankane “Omulangira” Ssemakookiro Richard. Kale tetuyinza kuwubisibwa ku buwufubwe mu bikolobero by’akoze Buganda. Era kigambibwa nti Apolo Makubuya amanyi bulungi obuzaale bw’omwana Ssemakookiro nga ne bazadde b’omwana abatuufu, taata ne maama (abaddala) abamanyi bulungi nyo, nga ffe bwe tubamanyi.
Abaganda baludde nga bakisongako nti Apolo Makubuya ow’Effumbe muzzukulu w’Omutaka Walusimbi e Bakka, alina endagaano mu kyama ey’okuba Katikkiro alondoole okutuusa ng’omwana Ssemakookiro Richard akuze, si na kindi ng’alidde Obuganda (afuuse Kabaka).
Ekyo nakyo tukirinze okubaawo tukirabeko nga Katikkiro Apolo Makbuya alidde. Kw’olwo tulivaayo ne tuggyayo buli mazima agali mu kyama ekyetoolodde omwana “Omulangira” Ssemakookiro Richard. Tukwagaliza obwakatikkiro obulungi sebo Makubuya Apolo ow’Effumbe.
Tusaba Ssabasajja Kabaka atwale okulabula ku nti kwa nsonga. Waliwo ebilango ebiyita ku zilaadiyo ne mu mpapula z’amawulire nti, “Obuganda buli mu kutegeka Nnaggalabi!?’
Mu buwangwa bwa Buganda, Kabaka bw’akolebwako emikolo gy’e Nnaggalabi taddayo ku linnyayo kigere kye obulamu bwe bwonna. Mu Buwangwa bwa Buganda, buli Nnaggalabi lw’ateekebwa teekebwa waba waliwo Kabaka alidde oba anaalya Obuganda. Kaakano bwetulaba nga Nnaggalabi ategekebwa, tumanya nti eliyo emikolo gya Ssemanobe ku Kabaka alidde oba anaalya.
N’olw’ensonga eyo, enteekateeka (z’okutemula Kabaka asikizibwe omwana) ezaaliwo nga Ssemakookiro Richard aleetebwa, zitandise okuddamu okulabikako. Olaba ne Nnaggalabi ateekebwa teekebwa!!! Tukiraba nti olukwe luno lwe luleeta Makubuya ku bwa Katikkiro kubanga amanyi bulungi amayitire ga Ssemakookiro Richard.
Wangaala ai Ssabasajja Kabaka
Ewangaale Nnyaffe Buganda enunulwe ku babbi b’ettaka lyaffe.
Nze owuwo Jjunju Kamulali,
Ssentebe w’Olukiiko lw’Abazzukulu ba Buganda.


text:
Swiiden
Buswedi ggwanga mu Bulaaya mu Sikandinaavia, bukiikakkono kya Denimaaka, ebuvanjuba Finilandi, ebugwanjuba Nolwe Obunene Buswedi yenkana 449 964 km² era ye yookusatu mu Bulaaya. Mu Skandinaavia yeesinza abantu (awamu obukadde mwenda)
Ebyaafayo[kyusa | edit source]
Ku myaaka 800-900 Buswedi yasulwamu abantu abaayitibwanga ba vaiking. Ba vaiking baalinga basuubuzi naye nga mukusinga balwanyi ate nga babbi. Eddiini ya Kristo yatuuka e Buswedi mu biseera bya ba vaiking naye yataandika okuba ey'amaanyi mu biseera by'omwaka 1100. Mu mwaaka 1200 Abaswedi baatandika okuva Finlandi. Mu lutalo lwa Finlandi Rwasha yawaaba Finlandi okuva ku Buswedi.
Obufuzi[kyusa | edit source]
Buswedi bwakabaka era omukuleembese waayo ye kabaka. Kaakano kabaka aliko ye kabaka Kaarle XVI Kustaa. Mu bufuzi kabaka talina buyinza. Paalamenti ne katikkiro (prai minista) beebayisa amateeka.